NORBCG: Unaprjeđivati metode liječenja rijetkih bolesti - Vijesti.me\nNAJKOMPLEKSNIJE POSTAVLJANJE DIJAGNOZE\nU Crnoj Gori postoje metode za liječenje rijetkih bolesti, ali je to segment koji kontinuirano treba unaprjeđivati i pratiti novine, posebno kada pitanju dijagnostika i liječenje, saopšteno je iz Nacionalne organizacije za rijetke bolesti (NORBCG).\nIz NORBCG su kazali da je kod rijetkih bolesti, zbog simptomatologije i specifičnih medicinskih procedura, najkompleksnije postavljanje dijagnoze.\n“Upravo zbog rijetkosti nekada te procedure potraju, a sa liječenjem je potrebno početi što prije, jer pravovremeno liječenje često određuje tok i prognozu bolest. U tom smislu cilj naše organizacije je povećanje vidljivosti pacijenata sa rijetkim bolestima i pružanje informacija o mogućostima liječenja kod nas, u regionu i svijetu”, navodi se u saopštenju.\nIz NORBCG su dodali da u Crnoj Gori ne postoji registar oboljelih od rijetkih bolesti, pa je tendencija organizacije i njegova izrada.\n“Jedan od ciljeva je da se formiranjem tog registra otvori mogućnost da se na neki način stupi u kontakt sa svim oboljelima i ujedno, kroz zajedničke napore, dođe do sredstava kako bi se pomoglo svakom pojedincu”, saopštili su iz NORBCG.\nOni su naveli da je NORBCG u srijedu, konferencijom pod nazivom Na putu ka EU - Crna Gora i rijetke bolesti, uspješno završila mjesečnu kampanju Show Your Rare Show You Care.\nKonferenciji su prisustvovali predstavnici institucija zdravlja, nevladinog (NVO) sektora, kao i oboljeli i članovi njihovih porodica\nNORBCG je u februaru pokrenula informativnu kampanju povodom 28. februara, Dana rijetkih bolesti, pod nazivom Show Your Rare – Show You Care.\n“Cilj kampanje bio je da se ukaže na problem s kojim se zajednica ljudi oboljelih od rijetkih bolesti suočava u Crnoj Gori, kako bismo društvu pomogli da odgovori na koncept svih 17 ciljeva održivog razvoja koji se odnose na ovu marginalizovanu grupu”, saopštili su iz NORBCG.\nKampanja je počela informisanjem javnosti preko medija i društvenih mreža, a priključilo joj se preko 200 učesnika.\n“To je dovoljan pokazatelj da u Crnoj Gori ima ljudi koji pokazuju senzibilitet za ovu, posebno ranjivu grupu ljudi. Dokazali smo da ne moramo biti pogođeni nekim od oblika rijetke bolesti kako bi se priključili ovoj šarenoj magiji”, navodi se u saopštenju.\nIz NORBCG su objasnili da rijetka bolest podrazumijeva svaku bolest koja se javlja kod manje od jednog od dvije hiljade građana, ali da se jedan broj rijetkih bolesti javlja i kod jednog u nekoliko stotina hiljada ili miliona ljudi.\n“Iako se čini da je broj mali, postoji više od sedam hiljada opisanih rijetkih bolesti, a procjene su da u Evropi oko 30 miliona ljudi ima neku rijetku bolest. Prema procjeni Evropskog komiteta, šest do osam odsto populacije ima neku rijetku bolest”, kazali su iz NORBCG.\nOni su dodali da, na osnovu te procjene, u Crnoj Gori ima oko 35 hiljada osoba koje su oboljele od neke rijetke bolesti.\nIz NORBCG su poručili da će nastaviti sa radom kako se u Crnoj Gori za postojanje osoba oboljelih od neke rijetke bolesti ne bi saznavalo preko medija i to posljednjeg dana u mjesecu februaru, kada se obilježava Međunarodni dan oboljelih od rijetkih bolesti.


ARHIVA: Smenjena liderka Mjanmara Aung San Su Ći pred specijalnim sudom u Nejpjidou u Mjanmaru, 24. maja 2021.\n75-godišnja Su Ći optužena je za ilegalno posedovanje uređaja za komunikaciju "voki-toki" i kršenje restrikcija uvedenih zbog Kovida-19, dok je prošle godine vodila kampanju pre parlamentarnih izbora. Njeni advokati rekli su novinarima da očekuju da suđenje traje do kraja jula.\nDobitnica Nobelove nagrade za mir je u pritvoru od 1. februara, kada je njena civilna vlada zbačena skoro tri meseca pošto je njena Nacionalna liga za demokratiju ostvarila ubedljivu pobedu na izborima.\nUz ranije optužbe, vlasti su optužile Su Ći da je prekršila Zakon o državnim tajnama, podsticala javne nerede, zloupotrebila zemljište za svoju humanitarnu fondaciju i primila ilegalne isplate 600.000 dolara u gotovini, kao i 11 kilograma zlata.\nFil Robertson, zamenik direktora organizacije Hjuman Rajts Voč za Aziju, saopštio je u ponedeljak da sve optužbe treba da budu odbačene, a Su Ći "odmah i bezuslovno puštena na slobodu."\nNjen advokat Kin Maung Zo u pisanom saopštenju za burmanski servis Glasa Amerike prošle nedelje je odbacio dodatne optužbe, nazivajući ih "apsurdnim i neosnovanim."\nVojna hunta je "masovne izborne prevare 8. novembra" navela kao razlog za puč, što je tvrdnja koju je odbacila civilna izborna komisija. Hunta je zapretila i da će zbog tih tvrdnji rasformirati Nacionalnu ligu za demokratiju.


Predsednik FIFA: SP u Rusiji je najbolji Mundijal u istoriji - 13.07.2018, Sputnik Srbija\nPredsednik FIFA Đani Infantino izjavio je da je Svetsko prvenstvo u fudbalu u Rusiji najbolje u istoriji i da bi želeo da zahvali svima koji su učestvovali u... 13.07.2018, Sputnik Srbija\n11:19 13.07.2018 (Osveženo: 11:38 13.07.2018)\n© Sputnik / Nina Zotina / Uđi u foto-galerijuReklama za Svetsko prvenstvo u fudbalu 2018. u Rusiji\n6 Jul 2018, 13:11\n„Neverovatno, predivno Svetsko prvenstvo. Od samog početka turnira doživljavamo neverovatne emocije jer se nalazimo ovde, a za dva dana održaće se i vrhunac svega ovog — finale. U prethodne dve godine sam govorio da će Svetsko prvenstvo 2018. biti najbolje do sada. Sada mogu još jednom da kažem, ali sa uverenošću, da je ovo najbolje Svetsko prvenstvo u istoriji. Želeo bih da se zahvalim svima koji su bili uključeni u organizaciju i pripremu turnira“, rekao je Infantino na konferenciji za novinare.\n„Veliko hvala ruskom narodu, celoj Rusiji. Zahvaljujem se Vladi, predsedniku Vladimiru Putinu, lokalnom organizacionom odboru i Fudbalskom savezu Rusije. Svima onima koji su u ovoj zemlji obezbeđivali optimalno održavanje Svetskog prvenstva, najboljeg u istoriji. Srce i osmeh Svetskog prvenstva — volonteri, hiljade ljudi koji su radili na organizaciji turnira“, dodao je Infantino.\nSvetsko prvenstvo u fudbalu održava se od 14. juna do 15. jula u 11 gradova Rusije. Finale turnira između reprezentacija Francuske i Hrvatske igra se 15. jula na stadionu „Lužnjiki“ u Moskvi.


Na izborima samo dva favorita - 2002-09-23\nPredsednièki kandidat Miroljub Labus dobio je podršku Koalicije "Lista za Sandžak", a funkcioneri te Koalicije Bajram Omeragiæ i Esad Džudževiæ na konferenciji za novinare u Beogradu, pozvali su graðane Sandžaka da masovno izaðu na izbore i glasaju za Labusa. Labus je obeæao da æe država nastaviti proces demokratizacije, nastaviti ubrzani proces reformi i integracija u sve eropske institucije, a mi imamo razloga da mu verujemo, rekao je Omeragiæ.\nMiroljuba Labusa podržala je i Studentska asocijacija koja broji dvadeset hiljada èlanova. Studenti žele predsednika koji æe se baviti oporavkom privrede i otvaranjem novih radnih mesta, a ne da ponovo prolazimo ono što smo doživeli u poslednjih deset godina, rekao je predsednik te studentske organizacije Aleksandar Višnjiæ. Zato smo mislili da je pošteno sa naše strane da na vreme kažemo šta mislimo i pozovemo ne samo mlade ljude veæ sve graðane ove zemlje da izaðu na birališta i poslušaju glas studenata, rekao je Višnjiæ.\nPovodom izjave guvernera Narodne banke Jugoslavije i jednog od predlagaèa Miroljuba Labusa za predsednika Srbije Mlaðana Dinkiæa da su tri stranke iz DOS–a podržale kandidata Demokratske stranke Srbije na predsednièkim izborima Vojislava Koštunicu jer njihovi lideri politièki trguju, reagovao je na konferenciji za novinare potpredsednik Demokratske stranke Srbije Zoran Šami. Mi smo veoma zadovoljni što je nekoliko politièkih partija iz bivšeg DOS–a podržalo gospodina Koštunicu. Naravno, to nije bio predmet nikakve trgovine, dakle niko nikome tu ništa nije obeæao, rekao je Šami. Šami je izrazio uverenje da æe na predsednièkim izborima ubedljivo najbolji rezultat postiæi kandidat te stranke i predsednik Jugoslavije Vojislav Koštunica ali nije želeo da precizira da li takva ocena pozdrazumeva pobedu Koštunice u prvom izbornom krugu. Šami je upozorio da biraèki spiskovi još nisu sreðeni i ocenio da to ostavlja moguænost za izborne manipulacije jer sasvim je jasno da ne može biti oko 6,5 miliona biraèa, kada je poslednji popis pokazao da u Srbiji ima oko 7,5 miliona stanovnika.\nI dok stižu podrške najozbiljnijim kandidatima, dotle èelni ljudi dve stranke koje okupljaju Albance sa juga Srbije - Pokreta za demokratski progres i Partije za demokratsko ujedinjenje – Orhan Redžepi i Zeæiria Fazliju izjavili su da æe bojkotovati izbore za predsednika Srbije. Partija za demokratsko delovanje preševskog gradonaèelnika Rize Halimija još nije saopštila konaèni stav o tome da li æe pozvati èlanstvo i sunarodnike da izaðu na predsednièe izbore.


Ukupan dug Republike Srpske u proteklih pet godina porastao je za 1,4 milijarde KM, odnosno za više od jedne trećine i dostigao gotovo 5,3 milijarde KM na kraju 2015. godine, dok je otplata glavnice duga značajno rasla i udvostručila se lani u odnosu na 2011. godinu, pokazuje revizija učinka “Upravljanje zaduživanjem i dugom u Republici Srpskoj” koju je uradila Glavna služba za reviziju javnog sektora RS.\n“Uočljivo je dominantno učešće otplate duga RS u otplati ukupnog duga, koje se kretalo u rasponu od 2/3 (2011. godine) do 4/5 (2014. godine)”, piše u izvještaju.\n“Kod drugih korisnika dolazi do pada u obimu povučenih sredstava po osnovu zaduživanja, naročito kod javnih preduzeća i IRB-a što može ukazivati na pad investicione aktivnosti tih preduzeća i podršci privredi preko IRB-a”, ističu revizori.\n“U prethodnom desetogodišnjem periodu, ukupan dug RS porastao je za 50 odsto i sa krajem 2014. godine premašio iznos od pet milijardi KM. U istom periodu servis duga je porastao pet puta. U 2014. godini servis duga je iznosio oko 600 miliona KM, a očekuje se da u 2018. godini dostigne gotovo milijardu KM.”\nRevizori su ukazali i na to da pojedina javna preduzeća ne izmiruju svoje obaveze po osnovu indirektnog duga RS, što ima značajan uticaj na budžet, budući da RS redovno otplaćuje ovaj dug, a preduzeća im to ne refundiraju.\nRevizori su upozorili i da se povučeni krediti mahom koriste za javnu odnosno budžetsku potrošnju.”Povlačenje sredstava po osnovu zaduženja za potrebe budžeta RS ubrzano raste i od 2013. godine čini više od polovine ukupno povučenih sredstava po osnovu zaduživanja u RS”, piše u izvještaju.\n“U narednih 10 godina nas očekuje otplata duga iz budžeta RS koja na godišnjem nivou neće biti manja od pola milijarde KM”, navode revizori.\nRevizori su naveli i da se zaduživanju na domaćem tržištu pristupilo bez jasne strategije, uz ad hok pristup povezan sa mogućnošću zaduženja kod međunarodnih finansijskih institucija. Zaduženje na domaćem tržištu je, prevashodno, rezultat izostanka realizacije zaduženja kod međunarodnih finansijskih institucija za podršku budžetu, a ne strateškog i planskog pristupa.\nRevizori su dali niz preporuka Vladi i Ministarstvu finansija RS..


Dan online - Politika: Zabrinuti zbog šverca droge i pranja novca - 2019-12-24\nPolitika MEĐUNARODNA DEMOKRATSKA UNIJA USVOJILA REZOLUCIJU U KOJOJ OŠTRO KRITIKUJE CRNOGORSKU VLAST\nSa sastanka u Vašingtonu Zabrinuti zbog šverca droge i pranja novca Izvršni odbor IDU u rezoluciji je naveo da EU treba da insistira na efikasnoj zaštiti zviždača, poslanika i novinara koji istražuju korupciju i organizovani kriminal u Crnoj Gori\nMeđunarodna demokratska unija (IDU) smatra da Evropska unija (EU) mora da osudi nedostatak efikasnih istraga u Crnoj Gori o švercu droge, cigareta i oružja i pranju novca,te da EU treba da insistira na efikasnoj zaštiti zviždača, poslanika i novinara koji istražuju korupciju i organizovani kriminal.\nKako se navodi u rezoluciji o stanju u Crnoj Gori, koju je na sjednici u Vašingtonu usvojio izvršni odbor IDU, Crna Gora ne ispunjava osnovne kriterijume iz poglavlja 23 i 24 u pregovorima sa EU (ta poglavlja se odnose na vladavinu prava i jačanje institucija).\nIDU i Savez konzervativaca i reformista (ACRE) najmoćnije su međunarodne političke organizacije koje okupljaju stranke desnog centra, a čije su članice vladajuće partije u SAD, Njemačkoj, Velikoj Britaniji, Australiji, Indiji, Južnoj Koreji, Švedskoj, na Islandu, u Norveškoj, Poljskoj i brojnim drugim državama.\nMeđunarodna demokratska unija je u rezoluciji izrazila zabrinutost zbog kontinuiranog politički motivisanog institucionalnog progona Nebojše Medojevića, lidera stranke Pokret za promjene (PzP).\n– Politički progon PzP-a, kao stranke koja snažno promoviše tradicionalne hrišćanske vrijednosti i ideologiju modernog konzervativizma, nastavak je totalitarne vladajuće prakse DPS-a, čiji je predsjednik Milo Đukanović, jedine komunističke partije u Evropi koja je na vlasti neprekidno od 1945. godine – piše u rezoluciji koju je usvojio Izvršni odbor Međunarodne demokratske unije.\nIDU poziva institucije Evropske unije da oštro osude praksu staljinističkih suđenja, kao i nedostatak efikasnih istraga o švercu droge, cigareta i oružja i pranju novca i da insistiraju na efikasnoj zaštiti zviždača, poslanika i novinare koji istražuju korupciju i organizovani kriminal.\n– Međunarodna demokratska unija pažljivo prati situaciju u Crnoj Gori, koja je kandidat za članstvo u EU, i izražava zabrinutost zbog politički motivisanog progona našeg prijatelja Nebojše Medojevića, koji uživa nepodijeljenu podršku naše unije kao jedan od najistaknutijih i najhrabrijih boraca protiv korupcije i mafije u Crnoj Gori – navodi se u rezoluciji IDU.\nIstiču da neustavno hapšenje Nebojše Medojevića, bez skidanja poslaničkog imuniteta, u decembru 2018. godine, nakon njegovog govora u parlamentu, mora biti alarm i upozorenje vlastima u Crnoj Gori da takva praksa neminovno dovodi do redefinisanja stava evropskih institucija u pogledu napretka napravljenog u okviru poglavlja 23 i 24 u pregovorima sa Evropskom unijom.\nOtvoriti dijalog o rješavanju političke krize\nU rezoluciji je naglašeno da su vladavina zakona, slobodno izražavanje političkih mišljenja i jaka parlamentarna kontrola osnovni principi IDU.\n– Trenutna situacija u Crnoj Gori u vezi sa progonom jednog od istaknutih lidera opozicije Nebojše Medojevića jasno ukazuje na to da Crna Gora ne ispunjava osnovne kriterijume iz poglavlja 23 i 24. IDU poziva sve političke strukture i institucije u Crnoj Gori da otvore dijalog o temeljnim reformama neophodnim za konsolidaciju demokratije i mirno rješavanje duboke političke krize u zemlji – piše u rezoluciji IDU.\nUlazimo spremni u izbornu godinu\nDIK može da kontroliše, ali ne može da briše\nPriznao grešku, ali kazni nema\nOdrediti nazive ulica\nBugarin suspendovana do okončanja disciplinskog\nNa izbore idemo sami, s opozicijom spremni na saradnju\nMirna ponovo širi govor mržnje\nTeško zakonu koji se brani tvitovima-mitovima\nSveštenstvo ispred Skupštine\nVlada štiti DPS i „Kovertu” krije od Brisela\nDamjanović došao kao gost\nTreba nam Evropska, a ne balkanska unija\nDajemo prednost samostalnom nastupu\nSpoljna politika pod lupom


Silajdžić: Slučajevi Jurišić i Ganić odmažu saradnji :: EMG :: Ekonomske vesti iz regiona\nSilajdžić: Slučajevi Jurišić i Ganić odmažu saradnji\n13. april 2010. | 13:01\nPredsedavajući Predsedništva BiH Haris Silajdžić izjavio je danas u Mostaru da slučajevi kao što su\nJurišić i Ganić opterećuju odnose BiH i Srbije.\nNa otvaranju Međunardonog privrednog sajma u Mostaru, Silajdžić je u prisustvu predsednika Srbije Borisa Tadića istakao da u Beogradu u zatvoru nevin leži Ilija Jurišić.\n"Nedavno je u Londonu, na osnovu poternice iz Srbije, uhapšen i bivši član Predsedništva BiH Ejup Ganić, samo par dana pošto je BIH potpisala sporazum sa Srbijom", rekao je Silajdžić.\nOn je dodao da to ne doprinosi regionalnoj saradnji i da će samo odmoći odnosima BiH i Srbije.\n"Ako nas više ne mogu etnički čistiti, onda nas hapse, kao Ganića u Londonu", rekao je Silajdžić.\nSilajdžić je naglasio da politika nije bila saveznik za dobro poslovanje BiH i Srbije i dodao da treba iskoristiti sličnosti i zajedničke interese kako bi zemlje regiona zajednički istupile ka trećim tržištima.\nPrema Silajdžićevim rečima, ne smeju se problemi gurati pod tepih i o njima treba razgovarati kad se za to ukaže prilika.\nOn je ocenio da su odnosi BiH i Srbije prolazili kroz različite faze, da su potpisivani i međusobni sporazumi, ali da hapšenja poput Ganića ili Jurišića ponovo narušavaju odnose dve zemlje.\nOkružni sud u Beogradu u septembru 2009. osudio je Iliju Jurišića na 12 godina zatvora zbog učešća u napadu na kolonu vojnika JNA koja se povlačila iz Tuzle 1992.\nČlan ratnog predsedništva BiH Ejup Ganić je 1. marta ove godine uhapšen u Londonu po zahtevu Srbije čije ga pravosuđe tereti za ratni zločin nad pripadnicima JNA u Dobrovoljačkoj ulici u Sarajevu u maju 1992.\nLičnosti: Haris Silajdzic, Ilija Jurišić, Ejup Ganić


Genjac: Zaključak da treba “kazniti bh. lidere” ili “dogovorite se” najčešće je iskaz jalovosti evropskih predstavnika – Magazin Plus\nHome/Genjac: Zaključak da treba “kazniti bh. lidere” ili “dogovorite se” najčešće je iskaz jalovosti evropskih predstavnika\nGenjac: Zaključak da treba “kazniti bh. lidere” ili “dogovorite se” najčešće je iskaz jalovosti evropskih predstavnika\nInterparlamentarni sastanak Evropskog parlamenta i Parlamentarne skupštine Bosne i Hercegovine danas je nakon jednoiposatne rasprave prekinut i bit će nastavljen sutra.\nEvropski parlamentarci su sa bh. parlamentarcima najviše razmatrali proces evropskog integrisanja u BiH a neki su se posebno fokusirali na implementaciju presude „Sejdić i Finci”, odnosno na reformu ustava.\nNajvažnija tačka sjednice za Bosnu i Hercegovinu bila je Tehnička adaptacija trgovinskog dijela Sporazuma o stabilizaciji i pridruživanju nakon ulaska Hrvatske u EU, a ovo pitanje evropski parlamentarci su najmanje razmatrali.\nNakon uvodnog izlaganja ove tačke, od strane predstavnika Ministarstva vanjske trgovine i ekonomskih odnosa BiH, evropski parlamentarci nisu imali nijedan komentar.\nBosna i Hercegovina ima Sporazum o stabilizaciji i pridruživanju u kome su između ostalog i uvjeti trgovinskog aranžmana dogovoreni sa EU. Hrvatska je postala članica EU i da bi se Sporazum mogao primjenjivati na sve članice, uključujući i novu, potrebna je tehnička adaptacija Sporazuma.\n– Taj tehnički dio prilagođavanja nije nikakav problem i Bosna i Hercegovina je učinila sve da se ažurno, odgovorno i transparentno uradi ta tehnička adaptacija – kazao je novinarima Halid Genjac, predsjedavajući Zajedničke komisije za evropske integracije PSBiH.\nNa pitanje šta predstavlja problem, Genjac je pojasnio obzirom da je Hrvatska bila članica CEFTA-e ona je imala povlaštenu trgovinu za uvoz značajnog broja proizvoda, mlijeko, meso i mesni proizvodi, kao članica CEFTA-e naravno i BiH u Hrvatskoj, jer su obje bile članice CEFTA-e.\nUlaskom u EU, prestalo je članstvo Hrvatske u CEFTA-i, a samim tim su između Hrvatske i BiH prestali povoljni trgovinski aranžmani za čitav niz proizvoda koji su za BiH izuzetno značajni i izuzetno osjetljivi, i zbog tih proizvođača koji vezuju veliki broj porodica i pojedinaca za tu proizvodnju .\n– Nakon ulaska Hrvatske u EU iz Bruxellesa su, pozivajući se na „principe tradicionalne trgovine” tražili: sve što je hrvatska mogla uvoziti u BiH kao članica CEFTA-e, da sada EU može uvozi u BiH, što nije pitanje tehničke adaptacije nego promjene Sporazuma – kazao je Genjac.\n– Nastup Evropske komisije je bio da oni teže tradicionalnoj trgovini jer je to njihov interes , a kakav je interes BiH to se zanemarivalo. Naša strana, Bosna i Hercegovina je rekla da tako ne može – naglasio je Genjac.\nDodao je da se Sporazum prilagodi takO da se može primjenjivati i na Hrvatsku, ali promjena Sporazuma treba biti isključivo na principu obostranih interesa „o tome smo upoznali evropske parlamentarce i vjerujem da su razumjeli argumentaciju”\nDoris Pack je danas pored ostalog kazala i to da ne zna kako da se pomogne Bosni i Hercegovini, te da treba možda kazniti političare, Genjac je rekao da je to pojednostavljivanje problema.\n– Evropski parlamentarci koji dolaze sa različitih zemalja sa različitim iskustvom, usmjereni na niz drugih pitanja, vrlo često se usuđuju da vrlo površno i bez dovoljno poznavanja, pričaju o složenoj problematici kao što je promjena ustava – rekao je on.\nMišljenja je da je rezultat toga i tačka u rezoluciji Evropskog parlamenta koja govori o federalizmu pa čak i pozivanje evropskih parlamentaraca da se prihvati prijedlog HDZ-a BiH o provođenju presude „Sejdić i Finci”.\n– Oni uopće nemaju osjećaja koje su refleksije takvih formulacija poput „federalizam”, šta to znači u bh.prilikama. Često pojednostavljuju problem nastupajući po nekim klišeima i zbog toga smo dugo ostali u raspravi najviše objašnjavajući predstavnicima evropskog parlamenta koliko je to delikatno i teško pitanje – istakao je Genjac.\nPodsjetio je da u drugim državama po pravilu 10 godina cjelokupne društvene energije , intelektualne i svake druge potroši se na promjeni dijela ustava.\n– U BiH takva kakva jest, sa međunarodnim sporazumom i ustavom koji nije odraz volje njenih građana, mijenjati ustav je izuzetno teško i zahtjevno pitanje – rekao je Genjac, rezimirajući današnji sastanak.\nMišljenja je da se to vrlo lako može razumjeti, ali na način „ako se nedovoljno posvećeno bavite tim pitanjem ili ukoliko se usputno bavite sa tim, skloni ste onda frustraciji, nerazumijevanju i pogrešnim zaključcima”.\n– Zaključak da treba „kazniti bh. lidere” ili zaključak „dogovorite se” najčešće je iskaz jalovosti evropskih predstavnika i mi od toga nemamo puno pomoći – naglasio je Genjac.\nZaključio je da su Evropska unija i evropske institucije dužne pomoći Bosni i Hercegovini na konstruktivniji, adekvatniji, efikasniji način, te da ovim uopće ne umanjuje krivicu bh. političke elite, ali Delegacija Evropske Komisije koja je u BiH najbrojnija nakon Moskve i Vašingtona, znaju prilike, odnose i znaju probleme i dužni su ponuditi prava rješenja.\n– Uostalom ono što je do sada Evropska unija uložila i energije i sredstava u BiH, mislim da obavezuje i njene predstavnike da se odgovornije odnose prema problemima u BiH, jer nakon svega, usmjeriti , fokusirati i pojednostaviti cijeli problem na pitanje „kažnjavanja bh.političara” ne rješava ni jedan problem – naglasio je Genjac.\nSutra se nastavlja 16. Interparlamentarni sastanak Evropskog parlamenta i Parlamentarne skupštine Bosne i Hercegovine.


Starbaks odlazi iz Rusije | Bez Cenzure\nHome\tU fokusu\tStarbaks odlazi iz Rusije\n23 maja, 2022 108 views\nMekdonalds je, podsećamo, prošle nedelje objavio da prodaje svoje restorane u Rusiji lokalnom vlasniku licence Aleksandru Govoru, koji će registrovati kompaniju pod drugim imenom ali će zadržati postojeći robni žig.\nStarbaks, sa sedištem u Sijetlu, ima 130 kafeterija u Rusiji koje su u potpunom vlasništvu i kojima upravlja vlasnik licence Alshaja grupa, a zapošljava oko 2.000 ljudi u toj zemlji, izveštava Rojters.\nStarbaks nije izneo detalje o finansijskim efektima oslaska s ruskog tržišta.\nPočetkom marta, ova američka korporacija je zatvorila prodajna mesta i obustavila poslovne aktivnosti u Rusiji, uključujući isporuku svojih proizvoda na to tržšite nakon pokretanja ruske vojne operacije u Ukrajini.\nIz Starbaksa, koji je svoju prvu poslovnicu u Rusiji otvorio 2007. godine, naveli su da će nastaviti da pružaju pomoć svojim ruskim radnicima, dodajući da će im isplaćivati zarade u narednih šest meseci.


Informatizacija JU Dom zdravlja Kantona Sarajevo\nUkratko o Ustanovi Arhiva novosti iz Ustanove Informatizacija JU Dom zdravlja Kantona Sarajevo Web Sajt\nPredstavnici firme MedIT koja je zadužena za isporuku i implementaciju softvera za potrebe projekta digitalizacije i informatizacije primarne zdravstvene zaštite na području Kantona Sarajevo, 14.04.2014. godine upoznali su menadžment JU Dom zdravlja KS sa završnom fazom ovog velikog projekta koji se uspješno implementira u našoj ustanovi. Tom prilikom rečeno je da su svi timovi porodične medicine u JU Dom zdravlja KS uvezani u sistem, te da se došlo da posljednje i najznačajnije faze projekta u kojoj dominira zajednički rad svih aktera zdravstvenog sistema sa krajnjim korisnicima usluga, tačnije pacijentima.\nPrilikom prezentacije istaknuto je da ovaj sistem podržava 500 računara i više od 165 štampača, te da je mrežna struktura urađena u svim Domovima zdravlja na području Kantona Sarajevo, kao i u ambulantama porodične medicine.\nU prethodnim fazama, stručna lica firme MedIT implementirala su elektronski medicinski karton pacijenta, elektronsku provjeru podataka o osiguranju, elektronski protokol, elektronsko naručivanje termina u porodičnoj medicini, te elektronsku uputnicu i izvještaje, a izvršena je i digitalizacija radiološke dijagnostike.\nDostignuće sa ovim projektom ogleda se u povećanoj mobilnosti, fleksibilnosti i transparentnosti u radu, a samim tim omogućava se veća produktivnost i stvaraju se preduslovi za još efikasniji preventivni rad.\nKrajnjim korisnicima sistema omogućena je konstantna podrška kao i kontinuirana edukacija u korištenju sistema.


PROČITAJTE šta vam donosi najnoviji broj Tipa u rubrici "Tip ekstra"\nMANČESTER S. (Liga šampiona) je u seriji od 15 vezanih pobeda na strani u svim takmičenjima.\nRENDŽERS (Škotska Premijer) je pobedio na svih 16 prvenstvenih mečeva na svom terenu ove sezone uz gol razliku 47:2.\nINTER (Italija 1) je trijumfovao na 11 uzastopnih utakmica na „Đuzepe Meaci“.\nBAJERN (Nemačka 1) je postizao najmanje pogodak na 63 meča zaredom, u svim takmičenja.\nAJAKS (Holandija 1) nije odigrao 0:0 u 95 uzastopnih ligaških kola. Poslednji remi „kopljanika“ bez golova bio je protiv Den Haga u februaru 2018. godine.\nCRVENA ZVEZDA (Srbija 1) nije osetila gorčinu poraza na 31 uzastopnom ligaškom meču.\nKRUZ AZUL (Meksiko 1) je posle dva uvodna poraza naređao 11 ligaških trijumfa.\nDIŽON (Francuska 1) nije osvovjio ni bod u 11 uzastopnih prvenstvenih kola.\nKROTONE (Italija 1) je primao bar gol u proteklih 11 kola Serije A.\nSABADEL (Španija 2) je igrao nerešeno na poslednjih osam prvenstvenih utakmica na svom bunjištu.\nAJNTRAHT (Nemačka 1) nije bio u zaostatku posle prvih 45 minuta na 21 uzastopnom meču u svim takmičenjima.\nfudbal Sport kladioničarski list Tip klađenje


Ko rano rani, lepši su mu dani - Uz kafu\nDa je jutro pametnije od večeri, svi već odavno znaju. Problemi koji nas muče pre spavanja, ujutru uglavnom ne izgledaju toliko strašno, spremniji smo da ih rešimo i imamo dovoljno energije da se uhvatimo u koštac sa zadacima i obavezama koje nas očekuju tokom dana.\nČesto se jutro u kući svede na iskakanje iz kreveta, brzo tuširanje, ispijanje kafe, doručkovanje „s nogu“ i onda pravac gužva, posao, obaveze, jurnjava, stres…\nVeče ne može u potpunosti da nadoknadi to što se izgubi od ranog jutra. Na kraju dana ljudi su već opterećeni, u glavi imaju mnogo informacija i najčešće nisu više u stanju da sebi priušte prijatne trenutke, da čitaju, vežbaju, pričaju sa najbližima ili se opuste.\nIdealno rešenje za stvaranje sopstvenog mira koji daje inspiraciju i pomaže da se kritični trenuci u toku dana lakše prevaziđu je da donesete čvrstu odluku i postanete ranoranilac.\nJeste teško promeniti navike kao što su pritiskanje snooze dugmeta na telefonu pa još slatkih pet minuta dremke, izležavanje u udobnom krevetu ili jutarnje jadikovanje zbog posla i obaveza, ali videćete da je uz malo truda moguće da uživate u početku svakog dana.\nBuđenje pre svih ukućana i kafa koju pijete polako i smireno, obezbeđuju dovoljno vremena da razmislite o dnevnim planovima i da odredite prioritete, a to je veoma važno, posebno ako ste u periodu sa velikim brojem obaveza, kako poslovnih, tako i privatnih.\nNaravno, zdrav doručak je nešto što se podrazumeva kada su u pitanju navike ranoranilaca. Kada svom telu obezbedite dovoljno hranljivih sastojaka, neće biti naglog pada energije u toku dana, kao ni naglih promena raspoloženja.\nJutarnje vežbanje nije tako česta navika, ali je jedna od najkorisnijih. Neka istraživanja pokazala su da 20 minuta vežbanja umerenog intenziteta obezbeđuje mentalnu i emotivnu produktivnost za narednih 12 sati. To znači da biste, ako sebi priuštite nekoliko vežbica ujutru, tokom dana postigli odlične rezultate, a ostalo bi vam i još dobre enegije koju možete da ponesete kući.\nRanoranioci su zadovoljniji i organizovaniji. Kada dođu na posao, nisu pod stresom i tenzijom, jer to je samo jedan deo njihovog dana koji je već odavno počeo. Zbog toga im je lakše da na poslu prevaziđu izazovne zadatke i da održavaju dobre odnose sa kolegama.


Lazar Romanić - Zvezdina akvizicija za budućnost - Sportske.net\nLazar Romanić - Zvezdina akvizicija za budućnost\nJedan od omladinaca koji su tokom jesenjeg dela sezone skrenuli pažnju na sebe i izborili se za profesionalni ugovor u Crvenoj zvezdi uskoro bi trebalo da bude nagrađen odlaskom na pripreme sa prvim timom.\nIliev: "Da smo želeli Harunu, bio bi naš"Haruna se poverio Despotoviću, Zvezda dobija VELIKO pojačanje!Zvezdi stigla ponuda iz Barselone!Zamislite Ramba na klupi Zvezde, da li je realno?Džaja o Grofu i ''Zvezdinim neprijateljima''!\nFudbalski klub Crvena zvezda uskoro bi mogao da ostane bez poslednjeg igrača iz projekta "Pet zvezdinih bisera", ali navijači nikako ne moraju da brinu za budućnost jer neki novi talenti uveliko stasavaju u omladinskoj školi.\nJedan od igrača za čije će se ime tek čuti skrenuo je pažnju na sebe odličnim partijama u omladinskoj selekciji aktuelnog šampiona Srbije i time zavredio profesionalni ugovor u Zvezdi.\n"Za mene su se ove sezone poklopile neke stvari da dobijem pravu šansu. Nažalost Joveljić nije mogao da igra, Panović je takođe imao problema sa povredom, Vučićević nije imao pravo nastupa i zato sam izbio u prvi plan. Naravno, da se nisam trudio i radio trener bi mi lako pronašao zamenu" počeo je svoju priču Lazar Romanić.\nSeniorski sastav Crvene zvezde okupiće se početkom narednog meseca i započeti pripreme za prolećni deo sezone, a mladi Lazar Romanić ne krije da se nada šansi od strane trenera prvog tima.\n"Nadam se da me očekuju prve pripreme sa prvim timom i to vidim kao odličnu priliku da pokažem koliko vredim i da se nametnem treneru u budućnosti. Luka Ilić me je dosta savetovao, on je već bio na pripremama i zaista mi mnogo znači sve što mi je rekao. Svesni smo da će biti fizički jako naporno, ali da će to mnogo unaprediti našu igru" kaže golobradi napadač.\nNastupajući za omladinsku selekciju Crvene zvezde Lazar Romanić se pronašao na poziciji centralnog napadača iako je u prošlosti igrao na levom krilu.\n"Najviše volim da igram centralnog napadača, to je mesto na kojem sam se ustalio ove polusezone. Imam mnogo više prostora za igru, kada dobijem loptu i budem jedan na jedan sa protivničkim igračem retko kad promašim. Igrao sam ranije i levo krilo, ali sa te pozicije nisam mnogo efikasan, više sam asistencija zabeležio" dodao je Romanić.\nKao uzora navodi napadača Mančester Sitija Serhija Aguera ali ističe da će morati još mnogo da radi da bi unapredio svoju igru.\n"Najveći kvalitet u igru su mi brzina i skok, a trebalo bi da popravim završnicu. To je nešto na čemu svi napadači treba da rade, to nikada ne može da bude onoliko dobro koliko bismo mi želeli" zaključio je Romanić.\nLazar Romanić je rođen 25. marta 1998. godine a u Zvezdu je stigao iz Obrenovca. Sa najtrofejnijim srpskim klubom potpisao je ugovor do januara 2020. godine pa navijači u narednom periodu mogu da ga očekuju u akcijama prvog tima.


22. 12. 2018. AktivnostiOBNOR\nOrganizacija boraca NOR-a 1941-1945 g. Kotora (OBNOR) povodom formiranja I Proleterske narodno oslobodilačke brigade i 70 godina od formiranja SUBNOR-a Crne Gore, kao i dana JNA, danas organizuje Svečanu akademiju u sali Skupštine opštine, Palata Bizanti sa početkom u 11 sati.\nPored referata i programa u kojem učestvuju učenici osnovnih škola biće dodjeljena i priznanja zaslužnim pojedincima.\nSavez Organizacije boraca NOR-a Crne Gore, povodom jubileja, 70 godina uspješnog rada, a za izuzetni doprinos u afirmaciji naše organizacije, očuvanju izvornih principa slavne NOB i njegovanje revolucionarnih tradicija, dodjeljuje Povelju: Luki Stijepoviću, Marku Ercegoviću, Đuru Pribiloviću i Vuku Ćetkoviću.\nPored priznanja SOBNOR-a Crne Gore, opštinska organizacija boraca NOR-a Kotor dodijeliće medaljon Rajku Samardžiću za izvanredan doprinos u njegovanju tradicija NOB-a i njenoj afirmaciji.\nAkademiji će prisustvovati, pored boraca, potomaka boraca i njihovih poštovaoca Kotora i predstavnici boračkih organizacija: Budve, Tivta, Herceg Novog, Trebinja i Podgorice, kao i predstavnici vojnih penzionera Crne Gore.\n← Obilježavanje 29. novembra Dana Republike\t76. godišnjica od pogibije narodnih heroja N. Đurkovića, S. Ilića, prvoboraca D. Pavičića i S. Šarenca →


Lavrov: Ne žuri nam se, ali... - 24.09.2017, Sputnik Srbija\nLavrov: Ne žuri nam se, ali...\nRusija pregovara sa advokatskim kancelarijama i prikuplja dokumente kako bi se obratila sudu zbog oduzimanja ruske diplomatske imovine u Sjedinjenim Američkim... 24.09.2017, Sputnik Srbija\nrusija, vesti, svet, donbas, sergej lavrov\n11:36 24.09.2017 (Osveženo: 14:18 24.09.2017)\n© REUTERS / Stephanie KeithMinistar spoljnih poslova Sergej Lavrov govori na konferenciji za medije u okviru Generalne skupštine UN u Njujorku\nRusija pregovara sa advokatskim kancelarijama i prikuplja dokumente kako bi se obratila sudu zbog oduzimanja ruske diplomatske imovine u Sjedinjenim Američkim Državama, izjavio je ministar spoljnih poslova Rusije Sergej Lavrov na televiziji NTV.\n11 Septembar 2017, 20:05\n„Bavimo se time (prikupljanjem dokumenata). Razgovaramo sa advokatima, prikupljamo informacije o tome kakvo mišljenje imaju advokatske kancelarije o preliminarnom planu. Posao je takav da nećemo odugovlačiti, ali ne bi trebalo ni da žurimo“, komentarisao je on informaciju da je ruski predsednik Vladimir Putin naložio Ministarstvu spoljnih poslova Rusije da sakuplja dokumente kako bi se obratilo sudu u vezi sa ruskom diplomatskom imovinom u SAD.\nMinistar spoljnih poslova rekao je da ne vidi razlog da razuverava američko rukovodstvo koje smatra da je Rusija pretnja Americi.\n„Ako oni (SAD) govore: hajde da uradimo nešto, mi smo uključeni. Ako kažu da smo mi glavna pretnja za SAD, pa, razgovaraćemo sa njima. Kako možemo da razuverimo te ljude?“, rekao je Lavrov za televiziju NTV.\nAmeričke vlasti su 31. avgusta zatražile od Rusije da prekine diplomatske aktivnosti u zgradi Generalnog konzulata u San Francisku, kao i u zgradama trgovinskog predstavništva u Vašingtonu i filijale trgovinskog predstavništva u Njujorku. Ruske diplomate ispunile su ovaj zahtev do 2. septembra. Moskva je akcije Vašingtona nazvala „nasilnim zauzimanjem“ ruske diplomatske imovine i neprijateljskim korakom.\nMinistar Lavrov je u telefonskom razgovoru sa američkim državnim sekretarom Reksom Tilersonom nazvao oduzimanje diplomatske imovine Rusije od strane SAD najgrubljim kršenjem međunarodnih pravnih normi i dodao da je Moskva spremna da se s tim u vezi obrati sudu.\nO mirovnjacima u Donbasu\nRusija nije dobila nikakve konkretne predloge od bilo koje države o njenoj inicijativi za raspoređivanje mirovnih snaga UN u Donbasu, izjavio je ruski ministar spoljnih poslova.\n„Dali smo predlog (za mirovnjake UN u Donbasu) i potvrdili ga sa svih strana. Nismo ni od koga dobili nijedan konkretan predlog na papiru prema tekstu naše inicijative. Ako ne žele da razgovaraju o tome, šta možemo da uradimo? Zar ćemo ih prisiljavati?“, rekao je Lavrov.\n22 Septembar 2017, 13:04\nPredsednik Rusije Vladimir Putin ranije je izjavio da podržava ideju o slanju mirovnih snaga UN u Ukrajinu, ali da one mogu da imaju samo funkciju obezbeđenja pripadnika OEBS-a i da mirovnjaci treba da se nalaze samo na liniji razgraničenja i ni na jednoj drugoj teritoriji. Istovremeno, kako je napomenuo portparol ruskog predsednika Dmitrij Peskov, stav Rusije o razmeštanju mirovnih snaga u Ukrajini je fleksibilan.\nKijev smatra da misija UN treba da ima širi mandat i da bude razmeštena na čitavoj teritoriji Donbasa, do granice sa Rusijom. Generalni sekretar UN Antonio Gutereš je, komentarišući ideju o uvođenju mirovnih snaga u Donbasu radi zaštite misije OEBS-a, u intervjuu za Sputnjik rekao da bi, ukoliko se postigne sporazum o ovom pitanju, organizacija bila spremna da učini sve kako bi se rešila ukrajinska kriza.\nRusija pozdravlja zainteresovanost američke administracije za UN\nRusija pozdravlja interes administracije predsednika SAD Donalda Trampa za Ujedinjene nacije, uprkos odbijanju da potpiše američku deklaraciju o reformi organizacije, izjavio je ministar spoljnih poslova Rusije Sergej Lavrov.\nReforma UN – korak ka unipolarizaciji sveta\n18 Septembar 2017, 18:38\n„Pozdravljamo činjenicu da se Trampova administracija zainteresovala za UN. Bilo bi gore da je ignorisala UN“, rekao je Lavrov.\n„Kada smo mi i neke druge zemlje dobili ovu deklaraciju, ponudili smo da razgovaramo o nekim formulacijama, a oni su rekli: ’Ne, o tome se ne raspravlja, uzmite i potpišite‘. Ali, naravno, ni mi, ni Kina, ni Francuska, nismo mogli da pristanemo na ovaj pristup“, istakao je ministar.\nU ponedeljak je američki predsednik Donald Tramp kritikovao UN zbog birokratije i rekao da povećanje finansiranja organizacije za 140 odsto od 2000. godine nije dalo očekivane rezultate. U tom smislu Tramp je pozvao na reformu Ujedinjenih nacija, s obzirom na to da su Sjedinjene Američke Države najveći donator međunarodne organizacije. Deklaraciju o reformi UN potpisalo je 128 zemalja, a dokument nije podržalo 70 zemalja, među kojima su Rusija i Kina.


„Dugo bi moglo da se priča o Mihailu Trofimoviču, on je bio izvanredna ličnost – i kao profesionalac i jednostavno kao čovek. Kontraobaveštajne mere sprovedene pod njegovim rukovodstvom i uz njegovo lično učešće ušle su u ‘zlatni fond’ naše službe bezbednosti“, rekao je general-pukovnik u rezervi FSB Aleksandar Izmodenov.\nSam Dedjuhin je u mladosti radio u Institutu za atomsku energiju „Kurčatov“ i učestvovao u stvaranju jonskog motora za međuplanetarne letove. Po završetku Moskovskog avijacionog instituta pozvan je u organe državne bezbednosti, završio je Višu Krasnoznamenu školu KGB i poslat je na službu u čuvenu „desetku“ – 10. odeljenje Druge glavne uprave KGB-a koje se bavilo kontraobaveštajnom podrškom Ministarstava odbrambene industrije.\n„U radu Mihaila Trofimoviča su pokazani lični kvaliteti kao što su najviši nivo profesionalizma, posvećenost, analitičke osobine operativca – vođe. Zahvaljujući tim kvalitetima, omogućen je blagovremeni odabir glavnog pravca delovanja u pogledu identifikovanja znakova špijunaže i drugih nezakonitih aktivnosti“, dodao je veteran.\n„Razotkrivanje Tolkačova odvijalo se direktno pod rukovodstvom Mihaila Trofimoviča. Rezultat je postignut za vrlo kratko vreme – samo četiri meseca nakon što je KGB dobio informacije o postojanju takvog agenta CIA u našem vojno-industrijskom kompleksu. Pritom se to desilo u to vreme kada je milion i po ljudi radilo u preduzećima Ministarstva radio-industrije“, rekao je penzionisani pukovnik FSB-a Aleksandar Litvinov.\nDedjuhin je upravo za razotkrivanje Tolkačova nagrađen najvišom nagradom KGB Sovjetskog Saveza – „Počasni službenik državne bezbednosti“.\nVeterani ističu da je glavna zasluga Dedjuhina stvaranje novih kontraobaveštajnih struktura koje osiguravaju bezbednost ruskog odbrambeno-industrijskog kompleksa u postsovjetskom periodu. Prema njihovim rečima, nije tajna da su nakon raspada SSSR-a rusko rukovodstvo činili ljudi koji su smatrali da novoj državi ne trebaju specijalne službe u uslovima demokratije.\n„Oktobar 1993. godine. U centru Moskve gori Bela kuća (zgrada vlade). U zadimljenoj prestonici jedinica Mihaila Trofimoviča radi na razotkrivanju agenta britanske obaveštajne službe Sincova“, rekao je penzionisani general-pukovnik FSB Andrej Krutov.\nPrema rečima Izmodenova, razotkrivanje Sincova, koji je bio na čelu jedne od najvažnijih struktura tadašnjeg ruskog Ministarstva odbrambene industrije, bio je znak kvaliteta koji je celom svetu pokazao da je ruska kontraobaveštajna služba i dalje u stanju da odgovori na dejstva svake strane obaveštajne službe. On smatra da rezultat rada ruskog kontraobaveštajca nije bilo samo razotkrivanje agenta, već i usvajanje mera za zaštitu državne tajne, uključujući i izradu zakona o državnoj tajni.\n„Cilj te provokacije bio je da Zapad može da kaže da Rusija ne može pouzdano da nadgleda svoje nuklearne materijale i na kraju bi uspostavio kontrolu nad našim sistemom nuklearnog naoružanja. Suvišno je reći šta bi to značilo sa stanovišta suvereniteta Rusije, njega jednostavno ne bi bilo“, istakao je on.\nSa svoje strane, Krutov je naglasio da je ruski „nuklearni štit“ u velikoj meri sačuvan zahvaljujući Dedjuhinu.\n„Ali možemo direktno da kažemo da je ogroman i njegov doprinos stvaranju jedinstvenih vrsta naoružanja koje naša država sada ima i o kojima je naš predsednik Vladimir Putin govorio s ponosom. Sve to nije urađeno preko noći, već je stvarano odavno. Bilo je potrebno da se izrada oružja još tada drži u tajnosti, što je i učinjeno pod rukovodstvom Dedjuhina“, rekao je on.\n„Nuklearna elektrana ‘Bušer’ se gradila u Iranu. To nije bio nimalo lak zadatak, jer su Sjedinjene Američke Države na sve moguće načine pokušavale da diskredituju rad Rusije na ‘Bušeru’. Prema verziji Vašingtona, naša zemlja je na taj način navodno pružala pomoć iranskom nuklearnom programu. Mihail Trofimovič se bavio zaštitom interesa Rusije u ovom projektu i svi pokušaji Amerikanaca su bili dezavuisani“, izjavio je Izmodenov.\nPrema njegovim rečima, ceo svet je pratio da li će Rusija moći da izgradi nuklearku „Bušer“ – i uspela je.\n„Realizacija ovog projekta omogućila je našoj nuklearnoj industriji da obnovi sposobnosti koje su oslabile nakon raspada Sovjetskog Saveza, a zatim da razvije svoje prisustvo u različitim regionima sveta. Pogledajte potražnju za ruskim tehnologijama mirnog atoma u Evropi, Aziji, Africi, a ‘Rosatom’ ima rekordan broj projekata u inostranstvu. A temelji ovog priznanja postavljeni su uz učešće Mihaila Dedjuhina“, zaključio je Izmodenov.\nNaslovna fotografija: Yuri Kadobnov/AFP/Getty Images\nIzvor Sputnjik, 14. mart 2021.\nPreporučujemoMihail Dedjuhinnuklearno oružjeRusijaSSSR


Vučić tvrdi da je “umirio Dodika”: Poslušao me kada sam tražio da ne formira vojsku RS – Mreza\nPoručio je da Beograd neće birati stranu uprkos pozivima Evropske unije\nSrbijanski predsjednik Aleksandar Vučić dao je intervju za Financial Times, te je tom prilikom rekao da, uprkos pritiscima, Srbija neće ugroziti svoje nacionalne interese pridruživanjem zapadnim sankcijama Rusiji zbog rata u Ukrajini.\nNedavna kupovina Srbije kineskog protivvazdušnog raketnog sistema FK 3 također je izazvala nezadovoljstvo jer se Zapad plaši da bi to moglo dati veći uticaj Pekingu. Iako posjedovanje kineskog oružja nije protivno propisima EU, ono otežava ili onemogućava učešće u zajedničkim odbrambenim projektima ili vježbama EU zbog nekompatibilnih sistema.\nSRBIJA MORA TENZIJE DA KONTROLIŠE I U BIH\nFinancial Times piše da Srbija tenzije mora da kontroliše i u BiH koje raspiruje član predsjedništva BiH Milorad Dodik, kog Vučić podržava, dodaje se.\nPredsjednik Srbije je istakao da “mnogo igrača” ima interes u destabilizaciji zapadnog Balkana, ali da je on liderima EU rekao da će Srbija pokušati da održi mir u regionu.


M. K.\t 6. novembra 2016. 09:59\nNajmanje 11 osoba je poginulo danas u dva samoubilačka bombaška napada u gradovima Tikrit i Samara u Iraku, navode policijski i zdravstveni izvori.\nJedan napadač aktivirao je eksploziv u vozilu Hitne pomoći na južnom ulazu u grad Tikrit, prilikom čega je stradalo devet osoba.\nZvaničnici su uveli policijski čas u tom gradu navodeći da imaju informacije da su mogući dodatni napadi, prenosi Rojters.\nNa oko 50 kilometara od Tikrita, u Samari, dve osobe su poginule u napadu automobilom-bombom na parking, namenjen siitiskim hodočasnicima, koji su u grad došli kako bi posetili džamiju al-Askari, dodaju izvori.\nSamoubilački napad u Iraku – 20 mrtvih, 34 ranjeno\nParavojne snage proteruju ID iz sela na zapadu Mosula\nOslobođeno 36 Jazida, koje je pre tri godine otela ID\nSAD: 352 civila ubijena u napadima na ID u Iraku i Siriji\nNapadi su se dogodili u vreme kada irački vojnici i bezbednosne snage, uz podršku međunardone koalicije predvođenje SAD, nastoje da isteraju pripadnike Islamske države iz severnog grada Mosula, koji je pod kontrolom džihadista u poslednje dve godine.


Muzzik TV | Muzički portal - Politika privatnosti\nIzjava o zaštiti ličnih podataka za uslugu MUZZIK TV\nPoštovani korisniče usluge TV MUZZIK,\nKako biste bolje razumeli proces prikupljanja vaših ličnih podataka unutar naše aplikacije TV MUZZIK, u nastavku možete pročitati Izjavu o zaštiti ličnih podataka.\nMolimo vas da Izjavu pažljivo pročitate i prihvatite radi daljeg korišćenja aplikacije TV MUZZIK. Ako se ne slažete ili naknadno opozovete saglasnost, vaše lične podatke ćemo obrisati, ali više nećete moći da koristite aplikaciju TV MUZZIK u delu za koji je potrebna registracija.\nOva Izjava o zaštiti ličnih podataka za uslugu TV MUZZIK primenjuje se od 1. aprila 2020. Ova Izjava o zaštiti privatnosti odnosi se na prikupljanje i obradu vaših ličnih podataka unutar aplikacije TV MUZZIK. Registrovanjem za korišćenje TV MUZZIK usluge saglasni ste s načinom prikupljanja i obrade podataka na vašem uređaju opisanim u ovoj izjavi. Ova Izjava opisuje koje vaše podatke prikupljamo, na koji način ih obrađujemo i u koje svrhe upotrebljavamo, kao i vaša prava u vezi s vašim podacima.\nUpisom ličnih podataka (ime i prezime i adresa elektronske pošte) u za to predviđena polja prilikom registracije dajete dozvolu da se ti podaci obrađuju i upotrebljavaju u svrhu opisanu ovom izjavom.\nNaša kompanija kroz aplikaciju TV MUZZIK prikuplja dodatne podatke o uređaju kojim pristupate usluzi. Podaci koje prikupljamo su: vaša IP adresa, informacija o davaocu usluge pristupa internetu, tip uređaja s kojim pristupate, operativni sistem, rezolucija ekrana i informacije o sesijama.\nPrikupljeni podaci obrađuju se u svrhu pružanja kvalitetnije usluge, bolje korisničke podrške, olakšane prijave uklanjanjem potrebe za učestalim upisivanjem istih podataka, ciljane ponude i promocije programskog sadržaja kao i oglašavanja.\nNaše preduzeće ni na koji način ne daje podatke o korisnicima TV MUZZIK usluge trećim stranama. Uz obavezu zadržavanja poverljivosti, Original film DOO može pouzdanim partnerima s ugovornom obavezom čuvanja tajnosti podataka dozvoliti pristup neophodnim ličnim podacima u svrhu osiguravanja funkcionalnosti platforme za pružanje usluge te korisničke podrške.\nSvakoj takvoj trećoj strani zabranjena je dalja obrada vaših ličnih podataka.\n3. Sigurnost vaših ličnih podataka\nPodaci na serverima čuvaju se u kontrolisanom, sigurnom okruženju, zaštićenom od neovlašćenog pristupa, upotrebe ili odavanja. U komunikaciji između uređaja podaci se enkriptuju kako bi doneli viši nivo sigurnosti i privatnosti u usluzi. Podatke štitimo u više sigurnosnih slojeva, uključujući vodeću tehnologiju enkripcije HTTPS.\nVaše lične podatke brišemo nakon vašeg zahteva za brisanje vašeg korisničkog naloga, a najkasnije po isteku svih zakonskih obaveza povezanih s čuvanjem ličnih podataka. Prilikom brisanja deo podataka postaje anoniman čime se trajno uklanjaju sve veze s određenom osobom.\nOvim vas ujedno informišemo da imate pravo na pristup svim vašim datim ličnim podacima, pravo na njihovu ispravku kao i pravo da naknadno odustanete od prethodno date saglasnosti.\nUkoliko opozovete date dozvole, vaše lične podatke ćemo obrisati ali više nećete moći da koristite TV MUZZIK aplikaciju u delu za koji je potrebna registracija.\nZa sve dodatne informacije, primedbe i nedoumice obratite se našem administratoru Danku Gajiću čija email adresa je danko.gajic@muzzik.tv.\nAko ponovo želite da date svoju dozvolu, to možete učiniti ponovnim registrovanjem.\n6. Uslovi i izmene\nUslovi ove Izjave o zaštiti privatnosti uređuju upotrebu svih podataka prikupljenih za vreme primenjivanja Izjave. Original film DOO zadržava pravo da izmeni ovu Izjavu u bilo kom trenutku.\nU ime MuzzikRadia obavezujemo se da ćemo čuvati privatnost svih naših korisnika. Prikupljamo samo neophodne, osnovne podatke o kupcima/ korisnicima i podatke neophodne za poslovanje i informisanje korisnika u skladu sa dobrim poslovnim običajima i u cilju pružanja kvalitetne usluge. Dajemo kupcima mogućnost izbora uključujući mogućnost odluke da li žele ili ne žele da se izbrišu sa mailing lista koje se koriste za marketinške kampanje. Svi podaci o korisnicima/kupcima se strogo čuvaju i dostupni su samo zaposlenima kojima su ti podaci neophodni za obavljanje posla. Svi zaposleni TV MUZZIK (i poslovni partneri) odgovorni su za poštovanje načela zaštite privatnosti.\n8. Informacije za kontakt\nOriginal film DOO će rado primiti vaše komentare i sugestije u vezi s ovom Izjavom, kao i pitanja o vašima pravima kao korisnika naše aplikacije. Vaše komentare i sugestije možete slati na e-mail: info@muzzik.tv\nOriginal film DOO\nBeograd, Koče Popovića br.9\nTel: +381 11 3283806


DSS - Jovanović: Otklanjati uzroke skandala u prosveti\nČinjenica da se posle šest godina ponovila skandalozna krađa testova, kojom je regularnost celokupnog procesa polaganja završnog ispita u osnovnim školama doveden u sumnju, ne treba da se završi samo neizostavnim krivičnim progonom i disciplinskom odgovornošću odgovornih lica.\nZa sprečevanje ovakvih događaja u budućnosti i ozdravljenje srpskog društva mnogo je važnije da se utvrde uzroci koji dovode do ovakvih afera. Šta je to što je stvorilo društvenu klimu u kojoj se ranije optužena za krađu testova branila na sudu da je „to učinila da bi pomogla deci prijatelja“, da bi i ona i saučesnici bili osuđeni na uslovnu kaznu zatvora?\nU državi u kojoj se nekažnjeno „pomaže“ najvišim državnim funkcionerima da steknu lažne fakultetske diplome i plagirane doktorate ovakvi ekcesi će se uvek ponavljati. Zašto se ne bi „pomagalo“ deci, ako može njima?\nNikakva digitalizacija, ministre Šarčeviću, neće sprečiti krađu testova, već proterivanje korupcije, nemorala i partijskog upravljanja institucijama koje su u Vašoj nadležnosti. Samo ćemo umesto krađe kesa sa testovima imati na delu hakere.\nJovanović: Ne bih otišao na sastanak s Palmerom i da sam dobio poziv\nZašto zvanični Beograd ne reaguje na otimanje imovine Srpske Pravoslavne Crkve ?


Istorijat - Ergela Kelebija\nErgela se nalazi u Srbiji, 500m od srpsko-mađarskog graničnog prelaza Kelebija-Tompa, u selu Kelebija, 11km od Subotice. Preduzeće „Interšped” iz Subotice, na inicijativu generalnog direktora Milenka Aleksića, 1993. godine kupuje zemljište površine 2ha, na kojem gradi dva nova objekta: glavnu štalu za smeštaj dvanaest grla i lauf štalu sa ispustom i tri boksa.\nTa institucija je na generalnoj skupštini LIF-a (LIPIZZAN INTERNATIONALFEDERATION) 1996. godine (Lipica, Slovenija) primljena kao posmatrač. Po raspadu Jugoslavije, Udruženje odgajivača lipicanske rase konja Jugoslavije, menja svoj naziv u Udruženje odgajivača lipicanske rase konja Srbije.\nU toku Generalne skupštine LIF-a 2004. godine (Lipica, Slovenija) Udruženje odgajivača lipicanske rase konja Srbije, zajedno sa državnom ergelom Karađorđevo, prihvaćeno je kao punopravni član LIF-a. (izuzev Lipičkih konja i njihovih potomaka). Generalna skupština LIF-a održana je na Kelebiji od 15. do 17. Juna 2007. godine u prostorijama Vile Majur. Drugog dana, članovi skupštine obišli su Ergelu Kelebija i prisustvovali prezentaciji matičnih grla, nakon čega su izneli pozitivno mišljenje o lipicaneru uzgajanom na Kelebiji.


Fajon i Orlić sa suprotstavljenih stanovišta dele zabrinutost za stanje u srpskim medijima - European Western Balkans\nVladimir Orlić, Tanja Fajon i Jadranka Joksimović; Foto: Tanjug / Bojan Stekić\nPARIZ – Šefica delegacije u Parlamentarnom odboru za stabilizaciju i pridruživanje Srbije Evropskoj uniji Tanja Fajon izrazila je zabrinutost zbog, kako je rekla, “iznenadne najave smanjenja izbornog cenzusa do čega je došlo bez širokog političkog konsenzusa i javne debate”. Fajon je o pripremama za izbore u Srbiji govorila na zasedanju Specijalnog komiteta za monitoring Saveta Evrope, koji je u Parizu održan u četvrtak.\nFajon je ocenila da je situacija u zemlji napeta, a da su govor mržnje, laži, manupulacije, zastrašivanje, za koje je ocenila da dolaze i od vodećih političara, sve više zastupljeni u medijima. Fajon je pozvala sve odgovorne u Srbiji i institucijama EU i Saveta Evrope da doprinesu smirivanju strasti i da rade protiv produbljivanja mržnje i podela u srpskom društvu.\nZasedanju su takođe prisustvovali kopredsedavajući Parlamentarnog odbora za stabilizaciju i pridruživanje Evropske unije i Srbije Vladimir Orlić i predstavnici nevladine organizacije CRTA.\nKomentarišući navode Fajon za Tanjug, Orlić je u petak naglasio da “niko od međunarodnih zvaničnika kada dođe u Srbiju ne treba da navija ni za Vladu Srbije, ni za parlamentarnu većinu, ni za neke stranke, već je potrebno da se razmišlja o elementarnoj odgovornosti i fer odnosu”.\nKada jе rеč o kritikama kojе sе odnosе na mеdijе, Orlić jе rеkao da jе i vlast zabrinuta, “s obzirom na to da pojеdini mеdiji trpе ‘šikanu’ od prеdstavnika Savеza za Srbiju”. Kako jе rеkao, nе samo da ih omalovažavaju i govorе im da nisu novinari, vеć im sе otvorеno prеti.\nOn je odgovorio i na stanovište Fajon da “glavna briga [u Srbiji] ostaju mediji”, kao i na njen apel vlastima da “ispune dogovoreno i da se izbalansira izveštavanje tokom izborne kampanje”, koje je iznela na zasedanju.\nOrlić je ocenio da je razlog za zabrinutost takođe “upad razbijanjem vrata” u zgradu RTS-a (misli se na upad demonstranata tokom protesta “1 od 5 miliona” od 16. marta 2019. godine – prim. EWB) ističući da nije siguran da je Fajon na to mislila. “To svi u Evropi znaju, sad zna i Savеt Evropе jеr sam i o tomе govorio”, istakao jе Orlić.\nOn je naveo da je “šteta, ako jе rеč o brigama za ljudska i druga prava ako sе tiču samo stajanja na stranu i držanja za ono što nеki, očiglеdno ostrašćеni u Srbiji, žеlе da pokažu kao nеko opravdanjе za svojе ponašanjе”.\nKako je najavljeno, Fajon će zajedno sa evropskim komesarom za proširenje Oliverom Varhejijem posetiti Srbiju u februaru.\nIzbori u Srbiji 2020Tanja FajonVladimir Orlić\nFabrici: Zagađenje vazduha je realnost za mnoge u svetu i Evropi


Radnici Metalca traže jednokratnu novčanu pomoć | onogošt.me\nRadnici Metalca traže jednokratnu novčanu pomoć\nZaposleni u Metalcu Termochem još jednom su pozvali nadležne institucije da im pomognu i izađu u susret.\n“Ne radimo od 27. decembra, plate su nam dužni, niko nam se još ne obraća kao da ne postojimo. Radnicima koji su radili po tri godine, a bili su pod ugovorom na određeno, uručene su radne knjižice i nalaze se na birou rada, a radnicima koji su na neodređeno su radne knjižice još u firmi”, kazali su radnici.\nKako dodaju, gazda Zoran Knežević i direktor firme Živorad Krsmanović potpisali su ugovor sa firmom “Security” koja obezbjeđuje imovinu Metalca, da uzmu mašine i otpadni materijal da bi naplatili dugovanja koja im se duguju.\n“Radnicima nista, mi dolazimo zadnji na naplatu”, ogorčeni su radnici.\nOni ističi da su i raniji vlasnici te firme pokušavali da prodaju mašine, međutim, radnici su ih spriječili u tome.\n“Necemo dozvoliti ni sada ,dok nam se svaka dugovanja ne isplate”, jasni su oni.\nOd predsjednika opštine Veselina Grbovića i Ministarstva ekonomije su tražili jednokratnu novčanu pomoć jer je, kako su kazali, 110 familija ostalo bez ikakvog primanja.\n“Baš smo u teškoj situaciji, jer ne smijemo nikud da se krećemo zbog nastale situacije povodom epidemije”, dodali su oni.\nKoja preduzeća i koliko njih očekuju poteškoće u poslovanju zbog koronavirusa\nPolovina crnogorskih preduzeća očekuje poteškoće u poslovanju, zbog uticaja pandemije korona virusa, pokazalo je istraživanje Instituta za strateške studije i projekcije (ISSP), piše Pobjeda.\n11:00 URA Nikšić izabrala novo rukovodstvo: Đurišić-Bečanović predsjednica odbora\n10:29 Koja preduzeća i koliko njih očekuju poteškoće u poslovanju zbog koronavirusa\n8:27 U aprilskom karantinu 19 vjenčanja i 16 razvoda\n8:17 Opština nije odobrila gradnju objekata kod Kapetanovog jezera


Pokrenuta humanitarna akcija "Zmaj beli knjige deli" - Društvo - Dnevni list Danas\nPočetna » Društvo » Pokrenuta humanitarna akcija „Zmaj beli knjige deli“\n0Piše: Danas Online 13. novembra 2018. 11.46\nFoto: Dom za decu i omladinu Jefimija\nCilj ove akcije jeste oplemenjivanje biblioteka novim sadržajima kako bi se mladi približili pisanoj reči i upoznali sa izdanjima savremenih autora, navodi se u saopštenju Kreativnog centra.\nPod sloganom „Zmaj beli knjige deli“, ova organizacija, čiji je simbol beli zmaj, treba da obiđe sedam ustanova. Prva stanica ovog humanitarnog književnog karavana bio je Dom za decu i omladinu Jefimija u Kruševcu. Deci iz ovog doma knjige su uručene u petak, 9. novembra 2018. Partner u ovoj akciji je Izdavačka kuća Kreativni centar, koja je obezbedila komplete knjiga.\nAkcija Zmaj beli knjige deli nastavak je rada humanitarne organizacije „Mali svet Kanada iz Toronta“, koja od prošle godine prikuplja sredstva za školovanje đaka iz materijalno ugroženih porodica iz Srbije i Republike Srpske.\nKako se navodi u saopštenju, u proteklih godinu dana prikupljeno je dovoljno sredstava da se pomogne školovanje trideset pet srednjoškolaca iz Valjeva, Banjaluke, Erdevika, Jagodine, Kruševca i Kosovske Mitrovice. Plan za narednu godinu jeste da se prikupe sredstva za stipendiranje stotinu dece iz finansijski ugroženih porodica.\nSa idejom da su znanje i obrazovanje najvažniji resursi, članovi organizacije „Mali svet Kanada“ trude se da kroz svoje akcije pomognu što većem broju dece i u svoj rad uključe pojedince i firme – kako u dijaspori tako i u Srbiji.\nOva organizacija je za svoj dosadašnji humanitarni rad dobila Plaketu za plemenitost emisije Kvadratura kruga Radio- televizije Srbije.\ndom za decu i omladinu jefimija, humanitarna akcija, knjigeKruševac


Šou - Blic Online\nŠvedski javni emiter Sveriges TV izvinio se danas Kini zbog satiričnog šoua, na koji je Peking reagovao.\n- Izračunala sam da sam za dva meseca ugostila više od dvesta ljudi. Da li znate kako je to naporno - kaže Dakićka.\nŠOU NA SUĐENJU U BANJALUCI Svedok se tužiocu obratio sa „SEJO“, advokatu optužene s „BRACO“, pa SVE BLAGOSILJAO\nNa današnjem suđenju Bijelici Bijelić (66), koja je optužena da je nakon fizičkog i psihičkog zlostavljanja usmrtila supruga Dušana (85), odvijao se pravi šou u Okružnom sudu u Banjaluci.\nSnimak iz tramvaja društvene mreže NATERAO NA SUZE: Sarajlija uzeo harmoniku i NAPRAVIO ŠOU\nAko nije bilo na društvenim mrežama nije se ni desilo. A upravo su društvene mreže proteklih dana postale prava riznica neobičnih i interesantni fotografija i video snimaka.\nNIKADA NIJE KASNO Troje takmičara ide dalje\nOvonedeljna epizoda šou programa "Nikad nije kasno", prošla je u znaku talentovanih pevača veterana, ali i proslave rođendana Žike Jakšića, producenta "Granda" i kreatora popularnog takmičenja.\nLUDNICA U ZVEZDAMA GRANDA Ovako izgleda kada Travničanin napravi šou\nČuveni Bosanac, Nevzad Čamdžić (29) iz Travnika, koji se proslavio pre četiri godine nakon žestoke rasprave sa Acom Lukasom, ponovo se vratio u “Zvezde Granda” i bez ikakvog preterivanja, napravio nezapamćenu ludnicu i prošao dalje.\nVečerašnja emisija muzičkog šou programa "Zvezde Granda" predstavila je brojene talentovane pevače, ali je samo osmoro najtalentovanijih dobilo priliku da nastavi takmičenje.\nKulinarski šou u centru Sarajeva: Hiljade građana kuvalo sa Rudolfom van Vinom\nNekoliko hiljada građana Sarajeva danas je ispred Sarajevske katedrale prisustvovalo druženju sa Rudolfom van Vinom, holandskim kulinarskim majstorom i televizijskim voditeljem.\nZVEZDE GRANDA Miljana i Ranka oduševile žiri\nJoš jedna uzbudljiva emisija muzičkog takmičenja "Zvezde Granda" je iza nas, a desetoro najboljih pevača plasiralo se u sledeći krug takmičenja.


U augustu rekordni prihodi od indirektnih poreza u BiH - Privredna štampa\nUprava za indirektno oporezivanje (UIO) BiH prikupila je u augustu 2016. rekordnih 614 miliona KM indirektnih poreza, što je za 61 milion KM više u odnosu na isti mjesec 2015. godine.\nOvo je, kako je saopćeno, ujedno najveći iznos prihoda od indirektnih poreza prikupljen u jednom mjesecu od uspostave Uprave.\nPrihodi od indirektnih poreza u osam mjeseci tekuće godine iznosili su četiri milijarde i 267 miliona KM i veći su za 124 miliona KM ili tri posto u odnosu na isti period lani, kada su iznosili četiri milijarde i 143 million KM, navode iz UIO BiH.\nNakon izvršenih povrata PDV-a poreskim obveznicima, koji su u osam mjeseci 2016. godine iznosili 711 miliona KM, neto prikupljeni prihodi koji su otišli u raspodjelu korisnicima u toku 2016. godine, a to su država, entiteti i Distrikt Brčko, iznosili su tri milijarde i 556 milion KM i veći su za 135 miliona KM u odnosu na prihode koje su sa Jedinstvenog računa korisnici dobili u istom periodu 2015. godine.\nPo osnovu posebne putarine za izgradnju autoputeva (0,10 KM) u periodu 1.januara do 31.augusta 2016. godine, Federacija BiH je dobila dodatnih 48,5 miliona KM, Republika Srpska 32,1 milion KM i Distrikt Brčko 1,6 miliona KM. Razlika predstavlja rezervu na posebnom računu za putarinu u iznosu od 0,10 KM.


Liga šampiona - Tri opcije na stolu, ali nazire se kad će Zvezda u kvalifikacije?! - Naši u svetu\nObjavljeno 01/06/20 u 12:17\nFoto:Tanjug/Laurent Gillieron/Keystone via AP\nKada je u pitanju Liga šampiona, još uvek se ništa ne zna. Naime, niti je poznato gde će biti igrano finale, izgleda da je Istanbul odustao, niti format takmičenja u avgustu.\nOdluku moraju da donesu ovog meseca, tačnije do 17. juna, a kako se saznaje nekoliko opcija je u igri.\nAko bi se igrali kompletno, odnosno po starom sistemu, morali bi do kraja avgusta za manje od mesec dana da odigraju veliki broj utakmica, što nije realno, podrazumevajući transfere ekipa, ograničenja i slične stvari. Jedna od ideja koja se pojavila je da se sve do kraja odigra kao na Mundijalu, u jednom gradu, pominje se Lisabon, ali za sada nema naznaka da će se to desiti.\nDa se završi osmina finala, tačnije kompletira četvrtfinale i da se onda igra jedan meč, bilo na neutralnom terenu, bilo da se izvlači žrebom ko će biti domaćin. Pitanje je međutim koji bi grad prihvatio da se igra kod njih, pogotovo što se igra bez navijača.\nNiko ne želi da rizikuje izbijanje nove pandemije, a verovatnije je da se četvrtfinale igra na dva meča i onda da usledi “fajnal for” u jednom gradu, kao u košarkaškoj Evroligi. To bi mogao da bude Lisabon, timovi bi igrali mečeve polufinala u sredu 26. maja i onda 29. finale. Osim Lisabona, alternativa je i Minhen jer u UEFA smatraju da su Nemci najpogodniji da to organizuju.\nPostoji i varijanta top 8 u jednom gradu, gde bi se za dve nedelje od polovine avgusta odigrao finalni turnir nokaut faza, ali je to manje verovatno.\nI dok u Ligi šampiona nedostaju 17 mečeva da se završi, ako bi se igralo u tradicionalnom formatu, u LE je tek nerealno da se od početka avgusta do 26. odigra 27 mečeva. I tu treba kompletirati četvrtfinale i naći model, tu je verovatnije da osam timova odigraju završni turnir.\nKako će se to odraziti na sledeću sezonu?\nPa, najverovatnije da grupna faza neće početi pre sredine oktobra, što znači da bi kvalifikacije u kojima učestvuje i srpski šampion Zvezda mogle da budu igrane u septembru. Tada je bila predviđena Liga nacija, ali od toga najverovatnije do sledeće godine nema ništa, to takmičenje će platiti ceh, jer je otkazano, odnosno pomereno EP za jedno leto.\nNo ta odluka nije konačna, i dalje ponavljamo, fudbal ne zavisi samo od sebe, već posledica, ali i mogućeg drugog talasa pandemije.


Sve karte za Napredak - 75 dinara\nIzabranike Dejana Stankovića očekuje novi izazov u Superligi Srbije protiv kruševačkog Napretka, a naš klub je odlučio da karte za sve tribine koštaju simboličnih 75 dinara, povodom 75. rođendana našeg kluba. Prihod od prodaje ulaznica biće prosleđen u humanitarne svrhe.\nFudbalska žurka u Ljutice Bogdana zakazana je za subotu od 18 časova, a naši navijači su poznati po tome što prave fenomenalnu atmosferu, a to se očekuje i ovog puta kada slavimo Zvezdin rođendan. Sjajan je to povod za sve zvezdaše da subotu popodne provedu bodreći šampiona Srbije na stadionu Rajko Mitić. Apelujemo na sve zvezdaše da na vreme obezbede ulaznicu za crveno-belu rođendansku proslavu i budu vetar u leđa četi Dejana Stankovića na putu do odbrane šampionskog trona.\nTakođe, pozivaju se i vlasnici sezonskih karata da kupe ulaznicu po simboličnoj ceni jer će kompletna suma biti donirala u humanitarne svrhe. Vreme rada blagajni Marakane i tačan dan početka prodaje na internetu biće naknadno obljavljeni.\nFudbaleri Crvene zvezde do sada su u prolećnom delu šampionata odigrali pet utakmica, u kojima su zabeležili tri pobede i dva remija uz gol razliku 7:1. Posle 25 odigranih kola naš tim se nalazi na čelu tabele sa 11 bodova prednosti u odnosu na prvog pratioca.


EP parlamentarci: EU ne same da razočara Zapadni Balkan\nJedanaest evropskih parlamentaraca poslalo je otvoreno pismo liderima EU u kome traže da se na samitu EU 28. i 29. juna premijeri i predsednici zemlja članica dogovore o odlučnim koracima u okviru EU politike proširenja. EU mora da ostane pouzdan partner i ne sme da razočara zemlje Zapadnog Balkana.\nEvropski poslanici, među kojima su izvestioci i predsednici delegacija za odnose sa zemljama Zapadnog Balkana, uputili su predsedniku Evropskog saveta Donaldu Tusku i EU liderima otvoreno pismo pred samit koji se održava 28. i 29. juna u Briselu.\nTanja Fajon, Edurad Kukan, Knut Flekenštajn, Čarls Tanok, Igor Šoltes, Ivo Vajgl, Kristijan Dan Preda i drugi pozvali su EU lidere da se dogovore o odlučnim koracima u cilju napretka politike porširenja i približavanja Zapadnog Balkana EU\n"Pravo je vreme za hrabru odluku koja istinski otvara put ka uspešnoj integraciji šest zemalja i 18 miliona građana koji žive na Zapadnom Balkanu", poručili su poslanici Evropskog paralmenta.\nEvropski parlamentarci su podsetili na postizanje sporazuma o imenu između Grčke i Makedonije čime je, kako kažu, otvorena prilika da se dovede još jedna zemlja Zapadnog Balkan u okrilje Unije i tako posadi seme mira i prosperiteta u čitavom regionu Jugoistočne Evrope.\n"Izbor da se živi u miru i prosperitetu, gde vladaju vladavina prava i efikasne demokratske institucije, ujedinjuje građane svih šest zemalja na Zapadnom Balkanu: Albanije, Bosne i Hercegovine, Kosova, Severne Makedonije, Crne Gore i Srbije", navodi se u pismu.\nParlamentarci pozivaju šefove država i vlada Evropske unije da shvate da se takva prilika pruža jednom u životu, a da je ljudima sa Zapadnog Balkana potreban jasan znak da Unija podržava njihove napore za izgradnju modernih država, sa jakim i nezavisnim institucijama, održivim ekonomijama i solidarnim društvima.\nOni upozoravaju na postojanje "nekoliko regionalnih i globalnih sila" koje imaju politički i finansijski interes za ometanje evropskih ambicija svih šest partnera sa Zapadnog Balkana i napominju da se to ne sme dogoditi.\n"Pozivamo evropske lidere da pokažu svoju jasnu posvećenost evropskoj perspektivi celog regiona tako što će se saglasiti oko otvaranja pristupnih pregovora sa Skopljem i Tiranom na predstojećem Evropskom savetu 28. i 29. juna. U tekućim pregovorima o pristupanju sa Crnom Gorom i Srbijom trebalo bi otvoriti nova poglavlja", navodi se u pismu.\nOni traže i viznu liberalizaciju za Kosovo*, te da reformski napori Bosne i Hercegovine budu nagrađeni u zavisnosti od ishoda i nakon opštih izbora 7. oktobra.\nEvropski parlamenatrci naglašavaju da EU mora da ostane pouzdan partner regionu jer su "uslovi za naredne korake ispunjeni, kako su istakle Evropska komisija i Evropski parlament".\nUZBUNA U REGIONU Da li su kineski krediti TROJANSKI KONJI za Zapadni Balkan\nDOVRŠITI ISTORIJSKI PROJEKAT Komesar Han: "EU i zapadni Balkan zajedno su jači"\nObjavljena MAKRONOVA STRATEGIJA za Zapadni Balkan\nSzS: Studentski dosije Stefanovića je falsifikat sa Megatrenda\nSavez za Srbiju saopštio je danas da izjava akademika LJubiše Rakića, predsednika Saveta Univerziteta Megatrend i predočena dokumenta koja se tiču studentskog dosijea ministra Nebojše Stefanovića predstavljaju "novi falsifikat".\nAmerički ambasador u Srbiji Kajl Skot objavio je danas na Tviteru poruku kojom je pozdravio objavu na Tviter nalogu savetnika Bele kuće za nacionalnu bezbednost Džona Boltona koji je postavio na ovoj društvenoj mreži fotografiju sa ministrom spoljnih poslova Srbije Ivicom Dačićem i poručio da dijalog Beograda i Prištine treba nastaviti.


Naša koleginica Ana je govorila o trenutnoj situaciji na tržištu rada, kao i o konceptima “One size fit all” i “one size fit one”, o rezultatima istraživanja Talent Shortage, ali i šta je to na šta bi poslodavci trebalo da obrate pažnju kada su u pitanju zaposleni i potencijalno zaposleni. Ana je prezentovala važnosti employer brending-u za svaku kompaniju u uslovima deficitarnosti kadra, odnosno kako doći do odgovarajućih kandidata i kako ih motivisati na dugoročnu saradnju. Ana je podelila sa učesnima informacije o projekatu “Poslovna inkluzija” koji ima za cilj osposobljavanje teže zapošljivih kandidata kroz radionice kako bi se lakše uključili na tržište rada.\nNeke od tema o kojima se takođe diskutovalo su: prilagođavanje medijskih strategija Covid-19 stvarnosti, neuromarketing, razvoj, inovacije i društveno-odgovorno poslovanje, ali i budućnosti trgovine u digitalizaciji.\nKonferencija FMCG Brand Forum od 2014. godine predstavlja centralni godišnji regionalni događaj za profesionalce i one koji žele da unaprede svoj marketing. Cilj konferencije je da okupi domaće i međunarodne marketing stručnjake koji sa učesnicima dele primere dobre marketinške prakse i rezultate istraživanja tržišta, te je bilo više od 15 govornika koji su izvršni direktori i direktori marketinga vodećih FMCG kompanija.


Povratak Đorđetija za pobedu Debrecina - Vaterpolo vesti\nPočetna » Evrokupovi » Povratak Đorđetija za pobedu Debrecina\nPovratak Đorđetija za pobedu Debrecina\nItalijanski reprezentativac Aleks Đorđeti vratio se u redove Debrecina iako klub nije mogao da mu isplati dogovorena sredstva. Đorđeti je zbog novčanih trzavica u jednom trenutku napustio ekipu i bio na pragu Solnoka, pa je izostao sa duela polufinalala Evropa Kupa u sredu protiv Radničkog koji su Kragujevčani rešili u svoju korist 9:6. Međutim, posle dogovora sa predsednikom kluba i kapitenom ekipe Tamašom Vargom italijanski strelac ponovo je u kapici tima sa istoka Mađarske i već u duelu sa Ferencvarošem on je bio najbolji strelac sa 4 gola i tako doprineo pobedi od 11:6. Duel dva tima bio je i dvoboj reprezentativnih golmana Srbije Branislava Mitrovića u Debrecinu i Gojka Pijetlovića u Redovima Ferencvaroša (FTC). Mitrović je bio nešto uspešniji sa 12 intervencija, a Pijetlović je zabeležio 8 odbrana.\nVodeći timovi na tabeli nisu imali problema u 15. kolu zahuktalog šampionata Mađarske. Lider Seged lako je uz pet golova kapitena Tamađa Molnara pobedio Kapošpvar sa 17:7. Drugoplasirani Eger dočekao je PVSC iz Pečuja i trijumfovao 20:6 i potvrdio dobru formu koju pokazuje i u Evropi. Šampion Vašaš imao je najlakši posao na gostovanju drugom klubu iz Egera, EKF-u i nadigrao domaćina 11:3.\nSrpski reprezentativci Živko Gocić i Milan Aleksić sa po dva gola pomogli su Solnoku da održi kora za vodećim klubovima pobedom nad BVSC-om od 12:7. U budimpeštanskom duelu dva bivša šampiona Evrope OSC i Honved podelili su bodove rezultatom 8:8. Zbog učešća juniorske reprezentacije u ligi koja povremeno propušta mečeve prvenstva zbog obaveza na međunarodnoj sceni, neki timovi odigrali su manje mečeva i tek ih očekuje duel sa mladim reprezentativcima, ali na početku druge polovine šampionata tri vodeća tima pokazala su najviše u borbi za pehar.\nIz prikrajka vreba Solnok, kao i Debrecin, mada je taj tim i pored povratka Đorđetija oslabljen za nekoliko igrača koji se neće vraćati. Među njim aje i bicši centar Partizana Miloš Korolija.\nRezultati 15. kola i tabela:\nSeged – Kapošvar 17:7 (4:1, 5:3, 4:0, 4:3)\nEger – PVSK 20:6 (7:0, 4:2, 5:1, 4:3)\nSolnok – BVSC 12:7 (2:1, 3:3, 4:2, 3:1)\nVašaš – EKF 11:3 (4:2, 3:0, 2:1, 2:0)\nOSC – Honved 9:9 (1:1, 2:3, 2:3, 4:2)\nDebrecin – FTC 11:6 (3:1, 4:4, 2:1, 2:0)\nSzenteš – Juniorska reprezentacija (odloženo za 26. februar)\n1. Seged 15 – 43 pts\n2. Eger 14 – 37\n3. Vašaš 13 – 35\n4. Solnok 15 – 34\n5. Debrecin 15 – 31\n6. Honved 14 – 25\n7. BVSC 15 – 24\n8. OSC 15 – 17\n9. Senteš 14 – 15\n10. Juniorska reprezentacija 12 – 10\n11. PVSK 14 – 9\n12. EKF 14 – 6\n13. FTC 14 – 6\n14. Kapošvar 14 – 0


Sve spremno za muzički festival “Stari grad” - PPmedia\nPosted on\t27 јула, 2017 5:25 pm by adminpp033\nKubanski bend „ Salsa Y punto“, grupa „Kerber“ i rok legenda Željko Bebek nastupaju na ovogodišnjem festivalu “Stari grad”u Novom Pazaru. Publika će uživati u njihovoj muzici tokom dve večeri ovog festivala, 30. i 31. jula, a koji se održava na gradskom šetalištu.\nPrestižni muzički festival “Stari grad” održava se 13. put, a njegov direktor , Aladin Imamović, kaže da koncerti osim svoje muzičke vrednosti imaju ulogu i da afirmišu sam turizam u gradu. Ove godine festival nema takmičarski karakter, ali će sigurno zanimljivi i atraktivni izvođači, kao i nastup poznatih imena, privući brojnu publiku iz Novog Pazara i ostalih gradova. Na stjedžu u pešačkoj zoni prvi će nastupiti članovi kubanskog benda “Salsa Y punto”, koji će 30. jula od 20 časova, preneti duh Kube ali i izvesti hitove iz perioda bivše Jugoslavije u kubanskom aranžmanu.\n“Uživaćemo i u svojevrsnom folkloru koji donose izvođači ovog zanimljivog benda, tako da će biti jako zanimljivo slušati i gledati ovaj internacionalni bend. Već od 21:30 pratićemo nastup rock velikana kakvi su članovi grupe “Kerber”. Mi smo već 2007. imali priliku da slušamo pojedine članove ovog poznatog sastava, a sada prvi put posle mnogo godina, nastu grupa “Kerber” u kompletnom aranžmanu. Siguran sam da ćemo svi uživati u njihovim najvećim hitovima”, kaže Imamović.\nAladin Imamović direktor festivala Stari grad, foto: ppmedia.rs\nU ponedjeljak, 31. jula, nastupiće legendarni , Željko Bebek, koji će predstaviti kako vlastiti autorski opus tako i čuvene hitove Bijelog dugmenta. Imamović ističe da i ovogodišnji “Stari grad” nastavlja tradiciju kvalitetnog muzičkog programa, nastupa velikih muzičkih imena i odabraniha autora, kojima ovaj festival, ali i njegovi organizatori “Mass enteretainment group” i Kulturni centar Novi Pazar, afirmišu dobar muzički ukus.\nOznake: Muzički festival Stari grad Novi Pazar, vesti Novi Pazar


Sa Severa demantiji o podacima iz Prištine o 25 novoinficiranih: Nijedan zaražen, poslednji su podaci GracanicaOnline.Info\n20. aprila 2020. 3 min read\nU poslednja 24 sata na Severu Kosova nije registrovan nijedan novi slučaj inficiranja virusom korona, potvrdio je jutros Krizni štab\nU poslednja 24 sata na Severu Kosova nije registrovan nijedan novi slučaj inficiranja virusom korona, potvrdio je jutros Krizni štab u Kosovskoj Mitrovici. Međutim, kosovski Institut za javno zdravlje kasno sinoć saopštio je potpuno drugačiji podatak – da je broj novoinficiranih sa Severa Kosova čak 25. Ove podatke negira Krizni štab u Zubinom Potoku, kao i epidemiolog Aleksandar Antonijević iz mitrovičkog Zavoda za javno zdravlje.\nPrema sinoćnim podacima iz kosovskog instituta za javno zdravlje Kosova, od 25 navodno novoinficiranih u četiri opštine na Severu Kosova, 13 je, kako ovaj institut tvrdi, sa prebivalištem u Zubinom Potoku, šest u opštini Severna Mitrovica, četiri u Zvečanu, dva u Leposaviću (odnosno Lešku).\nKrizni štab Zubin Potok: Netačni podaci Instituta za javno zdravlje Priština\nNavode kosovskog Instituta za javno zdravlje danas je demantovao krizni štab opštine Zubin Potok, saopštivši da nema novozaraženih u ovoj opštini u kojoj je do sada, kako navode, potvrđeno 19 slučajeva.\n„Ovim putem oštro demantujemo navode i navedene podatke da je u ovoj opštini tokom jučerašnjeg dana registrovano 13 novih osoba pozitivnih na korona virus! Zvanični podaci nalaze se u dnevnom izveštaju Kancelarije za Kosovo i Metohiju i bivaju saopšteni od strane stručnih medicinskih lica svakog dana“, poručili su.\nAntonijević: Uzorke šaljemo isključivo za Kraljevo, iz Prištine nam nisu tražili podatke o inficiranim\nI epidemiolog sa Zavoda za javno zdravlje u Kosovskoj Mitrovici, Aleksandar Antonijević, u naknadnoj izjavi za KoSSev potvrdio je da, osim jednog izuzetka, Institut za javno zdravlje Kosova ne sprovodi testiranja na Severu, te da do sada nije od njih zatražio zvanične podatke o broju inficiranih i da ne razume odakle ovoj ustanovi podaci o 25 novoinficiranih.\nKako bismo saznali odakle kosovskom institutu podaci o 25 novoinficiranih osoba na Severu Kosova obratili smo se jutros direktoru ovog instituta, Naseru Ramadaniju, međutim, do objavljivanja ove vesti odgovor nismo dobili.\nTags: COVID-19 Krizni štab u Kosovskoj Mitrovici Netačni podaci Instituta za javno zdravlje Priština Nijedan zaražen\nPrevious Na severu Kosova u poslednja 24 časa nema novoobolelih\nNext Preminula trudnica iz Đakovice, trinaesta žrtva korona virusa na Kosovu\n20. juna 2021., 02:21


Zastita na radu - Globe Williams, održavanje objekata\nSistem bezbednosti i zdravlja na radu zasnovan je na primeni principa prevencije od povreda na radu, oboljenja ili oštećenja zdravlja zaposlenog koji se sprovode PRE početak rada na radnom mestu i u radnoj okolini. Preduslov za uspešnu primenu i i sprovođenje mera za bezbedan i zdrav rad na radnom mestu i u radnoj okolini kod poslodavca je procena rizika od povreda na radu ili oštećenja zdravlja, odnosno oboljenja zaposlenog.\nProcena rizika zasniva se na utvrđivanju štetnosti i opasnosti, kao i psihičkih stanja zaposlenih, na radnom mestu i u radnoj okolini koje mogu da uzrokuju povredu na radu ili oboljenje zaposlenih radnika.\nPismeni akt o obavljenoj analizi i proceni štetnosti i opasnosti odnosno rizika od povreda na radu ili oštećenja zdravlja, odnosno oboljenja zaposlenog predstavlja osnovni dokument u oblasti bezbednosti i i zdravlja na radu kojim poslodavac sagledava ukupno stanje uslova rada na svakom radnom mestu i u radnoj okolini i utvrđuje mere i prioritete u smislu poboljšanja uslova rada i otklanjanja rizika i / ili njihovo svođenje na najmanju moguću meru.\nSvrha procene rizika na radnom mestu i u radnoj okolini jeste otklanjanje svih faktora rizika (opasnosti i štetnosti, psihičkih stanja) koji ugrožavaju život i zdravlje zaposlenog radi osiguranja bezbednih i zdravih radnih uslova. Procenjivanje rizika se vrši na svakom radnom mestu, odnosno prostoru na kom zaposleni obavlja poslove kod poslodavca, gde boravi ili ima pristup u toku rada i u radnoj okolini u kojoj se obavlja rad uključujući radna mesta, radne uslove, radne postupke i odnose u procesu rada u svim delatnostima gde poslodavac radno angažuje jedno ili više lica (u industriji, građevinarstvu, administraciji, obrazovanju, zdravstvu…)\nO sprovođenju mera za otklanjanje ili smanjenje rizika stara se poslodavac neposredno ili preko lica za bezbednost i zdravlje na radu.\nPoslove bezbednosti i zdravlja na radu može da obavlja lice koje ima položen stručni ispit iz oblasti bezbednosti i zdravlja na radu.\nSva preduzeća koja imaju više od 10 zaposlenih radnika dužna su da imaju lice za bezbednost i zdravlje na radu. Sva preduzeća koja se bave proizvodnjom bez obzira na broj zaposlenih radnika (jedno ili više zaposlenih radnika) dužna su da imaju lice za bezbednost.\nZa više informacija na temu bezbednosti i zaštitu na radu, pošaljite nam upit


Svet Autor:Ksenija Prodanović27. nov. 202010:21 > 10:36\nMandatar Zdravko Krivokapić danas će javno predstaviti konačan predlog sastava Vlade. Kandidat za novog ministra unutrašnjih poslova je advokat i politički analitičar Sergej Sekulović dok je kandidat za ministra odbrane Goran Đurović, vlasnik kompanije Cerovo. Obojica su, pišu mediji, bliski Građanskom pokretu URA Dritana Abazovića.\nKandidat za ministra odbrane u novoj vladi je izvršni direktor kompanije Cerovo Goran Đurović iz Bara.\nPrema pisanju Vijesti, Đurović je 2014. bio član Glavnog odbora Pozitivne Crne Gore, ali je isključen iz partije nakon što se priključio frakciji Mladena Bojanića koja je tražila ostavku predsednika te partije Darka Pajovića. On je u međuvremenu novoformiranu opozicionu partiju okrenuo ka DPS-u i sada je ambasador Crne Gore u Kini.\nGoran Đurović Foto: Printscreen/YouTube/Vijesti Online\nBorba navodi i da postoji mogućnost da za mesto ministra odbrane „ispliva“ Krsto Perović, sadašnji kadar iz ministarstva odbrane, blizak DPS-u.\nMesto ministra unutrašnjih poslova Krivokapić je ponudio politikom analitičaru Sergeju Sekuloviću. On je jedan od dva kandidata, drugo ime se drži u tajnosti, jer Krivokapić danima ne može da ubedi nijednog od kandidata sa kojima je razgovarao da se prihvati te funkcije, a vreme mu ističe, navode mediji.\nSekulović je magistar ljudskih prava, civilni aktivista (CEGAS), bio je savetnik Borisa Marića, tada na funkciji ministra rada u vladi izbornog poverenja.\nMandatar Zdravko Krivokapić predstaviće danas u podne konačan predlog sastava Vlade Crne Gore koja bi trebalo da bude izabrana na sednici 2. decembra. Krivokapić je još ranije sačinio predlog svog kabineta, ali su ostala upražnjena mesta ministra unutrašnjih poslova i odbrane.\nKrivokapić je za ministra spoljnih poslova predložio Đorđa Radulovića, finansija i socijalnog staranja Milojka Spajića, prosvete, nauke, kulture i sporta Vesnu Bratić, zdravlja Jelenu Borovinić Bojović, ekonomskog razvoja Jakova Milatovića, kapitalnih investicija Mladena Bojanića, javne uprave, digitalnog društva i medija Tamaru Srzentić, ekologije Ratka Mitrovića, poljoprivede, šumarstva i vodoprivrede Aleksandra Stijovića i pravde i manjinskih prava Vladimira Leposavića.\nMeđu kandidatima za ministre većina je ili rodbinski ili ideološki bliska Srpskoj pravoslavnoj crkvi, što je naišlo na oštre reakcije javnosti.\nCrna GoraGoran ĐurovićministriSergej Sekulovićvlada Crne Gore


desk - 23. jul 2012. u 18.41\nGeneralni sekretar UN Ban Ki Mun započeo je danas prvu zvaničnu posetu Srbiji susretom sa predsednikom Tomislavom Nikolićem, a nastavio sa šefom diplomatije Jeremićem i budućim premijerom Ivicom Dačićem.\nPredsednik Srbije Tomislav Nikolić preneo je danas generalnom sekretaru UN Ban Ki Munu da će Srbija tražiti da razgovori sa privremenim vlastima u Prištini od sada budu vođeni uz prisustvo predstavnika UN.\nKako je saopštila Pres služba Predsedništva, Nikolić je u razgovoru sa generalnim sekretarom svetske organizacije istakao da bi UN trebalo da imaju aktivniju ulogu u borbi za očuvanje principa međunarodnog prava, teritorijalnog integriteta i suvereniteta međunarodno priznatih država - članica UN i sprovođenje i poštovanje Rezolucije 1244 Saveta bezbednosti.\nKad je reč o situaciji u južnoj srpskoj pokrajini, Nikolić je ukazao da su nedavni učestali incidenti - za koje su odgovorne vlasti u Prištini - pokušaj da se isprovocira srpska strana pred nastavak dijaloga.\nNikolić je „još jednom pozvao sve međunarodne faktore na Kosovu i Metohiji, pa tako i Ujedinjene nacije, da obavljaju svoje dužnosti u skladu sa mandatom i osiguraju mir i bezbednost za sve građane pokrajine”.\nBan je, istovremeno, izrazio zadovoljstvo svojom posetom Beogradu i dodao da je uveren da će Republika Srbija dati puni doprinos radu UN, pogotovo u narednih godinu dana, tokom predsedavanja Vuka Jeremića Generalnom skupštinom UN.\nBan je, posle razgovora sa ministrom spoljnih poslova Srbije i izabranim predsednikom Generalne skupštine UN Vukom Jeremićem, rekao da Beograd i Priština kroz dijalog i kompromis treba da unapređuju život građana i kreću se ka zajedničkoj evropskoj budućnosti.\nMinistar Vuk Jeremić istakao je da je Kosovo i Metohija pokrajina u sastavu Srbije i po Ustavu i po Rezoluciji 1244 Saveta bezbednosti UN, a da će se tokom predsedavanja Generalnom skupštinom ponašati u skladu sa pravilima i procedurama te organizacije.\nPosle sastanka sa generalnim sekretarom UN Ban Ki-munom, Jeremić je na pitanje Tanjuga da li je bilo reči o aspiracijama Kosova da postane članica UN rekao da očekuje od svih međunarodnih činilaca da poštuju, „ako ne Ustav Srbije, onda Rezoluciju 1244”.\n„Kada je reč o učlanjanju teritorije oko koje postoji neslaganje, ta pravila nisu naročito povoljna za secesionističke teritorije, a pogotovo za teritorije koje su pod mandatom UN, kao što je slučaj sa Kosovom i Metohijom”, rekao je Jeremić i ponovio da će se Srbija ponašati u skladu sa tim pravilima.\nGeneralni sekretar UN sastao se i sa budućim premijerom Ivicom Dačićem i sa predsednikom Demokratske stranke Borisom Tadićem.\nMandatar Ivica Dačić predložio je danas generalnom sekretaru Banu da u Beogradu bude otvoreno regionalno sedište Kancelarije UN za borbu protiv droge i kriminala.\nDačić, kao aktuelni i ministar unutrašnjih poslova i kandidat za budućeg, razgovarao je sa Banom o borbi protiv organizovanog kriminala, terorizma i korupcije.\nDačić je rekao Tanjugu da je u razgovoru sa šefom svetske organizacije izrazio uverenje da će saradnja MUP-a i tela i organizacija UN u borbi protiv organizovanog kriminala, terorizma i korupcije biti nastavljena.\nLider DS Boris Tadić je prvom čoveku svetske organizacije predočio program u četiri tačke za rešavanje pitanja Kosova i Metohije.\nKako je saopšteno iz DS, Tadić je naglasio da Kosovo i Metohija - kao internacionalizovani problem - zahteva kompromise svih strana i mora biti rešen kroz politički dijalog na visokom nivou, polazeći od Rezolucije 1244 SB UN.\n„Predsednik DS je izrazio je podršku novom predsedniku Republike Srbije i budućoj Vladi Republike Srbije u njihovoj nameri da nađu realistično i održivo rešenje za problem Kosova i Metohije. U tom smislu aktuelizovao je i svoj plan od četiri tačke, u postojećem deficitu konkretnih predloga za rešavanje pitanja Kosova”, navodi se u saopštenju.\nPoseta generalnog sekretara UN regionu je dobila i kontroverznu notu zahvaljujući njegovoj odluci da poseti i Prištinu, iako Kosovo nije članica UN.\nBan će se, kako je planirano, na Kosovu susresti sa predstavnicima UNMIK-a, međunarodnih i regionalnih organizacija, kao i sa predstavnicima kosovskih vlasti.\nPredviđeno je da Ban na Kosovu poseti srpski manastir Visoki Dečani, koji se nalazi na Uneskovoj listi svetske baštine, kao i Prizren. Generalni sekretar UN će u Srbiju doputovati iz Crne Gore, pre koje je boravio u Sloveniji i Hrvatskoj, a posle Beograda i Prištine posetiće Makedoniju i Bosnu i Hercegovinu.\nBanova poseta području bivše Jugoslavije je zapravo prva poseta jednog generalnog sekretara UN zemljama proisteklim iz države koja je bila jedan od osnivača UN 1945. godine, a jedina država sa ovih prostora u kojoj je već boravio je Slovenija.\nNakon početka sukoba na prostorima bivše države, Savezna Republika Jugoslavija nije od 1992. bila članica UN, da bi u svetsku organizaciju bila vraćena 1. novembra 2000. godine, posle demokratskih promena.\nGeneralnom sekretaru UN Ban Ki Munu danas će u Beogradu biti dodeljeno priznanje Udruženja za UN Srbije „Lider za bolji svet”.\nKako je saopšteno iz Udruženja za UN Srbije, generalnom sekretaru UN prizanje će biti uručeno na prijemu koji se organizuje povodom njegove posete Beogradu.\nPriznanje „Lider za bolji svet” je ustanovljeno povodom 60 godina rada Udruženja za UN Srbije, a dodeljuje se za „posvećenost u ostvarivanju ideala Povelje UN i izgradnji boljeg sveta”, saopšteno je iz Udruženja.\nPredstavnici Udruženja za UN Srbije najavili su da će generalnom sekretaru UN ukazati na brojne aktivnosti u Srbiji u prethodnih šest decenija na promociji visokih ideala Povelje UN, podršci radu UN i posebno edukaciji mladih o značaju svetske organizacije.\nUdruženje za UN osnovano je 1952. i članica je Svetske federacije udruženja za UN (WFUNA).\nPrvog čoveka svetske organizacije na Aerodromu Beograd je dočekao odlazeći šef diplomatije Vuk Jeremić koji od jeseni predsedava Generalnom skupštinom UN. (agencije, Mondo) Sledeći članak: Predsednik Skupštine Srbije u 36-toj\nOficir za vezu podneo ostavku posle dva dana\nSamo dva dana pošto je stupio na dužnost, prištinski oficir za vezu sa Beogradom Ljuljzim Peci podneo ostavku. Razlog za ostavku je neslaganje kosovskog premijera Hašima Tačija sa njegovim izjavama…\nSvaki treći radnik u Srbiji radi „na crno”


Objavljlen datum početka pete sezone Esport Balkan Lige – RUR Esports\nHome - .games - League of Legends - Objavljlen datum početka pete sezone Esport Balkan Lige\nBy Nepenthe 21/05/2019\nDugoiščekivani početak pete sezone regionalne Esport Balkan Lige, zakazan je za 24. jun. Krajem marta, održano je veliko finale četvrte sezone u Kombank Dvorani, gde je na iznenađenje svih, trijumfovala bugarska ekipa Random5. Iako su svoje mesto u ligi pronašli kroz otvorene kvalifikacije, bugarska petorka je u finalu savladala Crvenu Zvezdu Esports i došla do titule šampiona Balkana.\nLetnja liga dolazi sa nekim novim izmenama. Mečevi će i dalje biti igrani u best of 1 formatu, gde će svako sa svakim igrati po dva puta, dok su mečevi u plej-ofu u best of 5 formatu. Osam naajboljih ekipa će se boriti za plasman na EU Masters i nagradu od 10.000 evra u finalu koje je zakazano za 24. avgust.\nNovina u ovoj sezoni jesu i Nacionalne lige, kroz koje će amaterske ekipe i organizacije imati priliku da se nadmeću sa najboljima u regionu. Do sada su poznate najbolje ekipe iz Makedonije, Slovenije i Crne Gore, a to su: Evolution Online, Upper Echelon i KUMOVI MNE. Preostale tri ekipe će plej-of odigrati 25. i 26. maja.\nMečeve regularnog dela sezone možete pratiti na Fortuna Esports Youtube i Twitch kanala, a veliko finale zakazano je za 24. avgust. Više informacija o formatu i prijavama možete pogledati na oficijelnoj stranici organizatora – Fortuna Esports.


Privremena izmena saobraćaja na barskoj pruzi – Srbija Voz\n„Srbija Voz“ a.d. obaveštava korisnike svojih usluga da će zbog infrastrukturnih radova, između stanica Stepojevac i Lazarevac, od 10.00 časova 22. do 19.00 časova 24. decembra 2021. godine, doći do privremene izmene saobraćaja vozova za prevoz putnika na pruzi Beograd Centar-Resnik-Požega-Vrbnica.\nMeđunarodni voz koji iz Bara za Beograd Centar polazi u 19.00 časova, kao i voz koji iz Beograd Centra za Bar polazi u 20.20 časova, saobraćaće do i od Lazarevca.\nZa putnike ovih vozova biće organizovan autobuski prevoz na relaciji Lazarevac-Beograd Centar-Lazarevac,\nVozovi iz sistema BG:VOZ koji saobraćaju na relaciji Ovča-Lazarevac-Ovča i Beograd Centar-Lazarevac-Beograd Centar, saobraćaće do i od Stepojevca.\nZa putnike ovih vozova biće organizovan autobuski prevoz na relaciji Stepojevac-Lazarevac-Stepojevac, bez stajanja u stanici Vreoci.\nVozovi koji za Beograd Centar polaze: iz Prijepolje Teretna u 3.30 i 6.45 časova, iz Užica u 4.55 časova i iz Valjeva u 15.10 časova, kao i vozovi koji iz Beograd Centra polaze: za Prijepolje Teretnu u 12.40 i 15.25 časova, za Užice u 7.55 časova i za Valjevo u 11.10 časova, saobraćaće do i od Lazarevca.\nZa putnike ovih vozova biće organizovan autobuski prevoz na relaciji Lazarevac-Beograd Centar-Lazarevac.\nVozovi koji iz Beograd Centra za Užice polaze u 17.05 i 19.40 časova, kao i vozovi koji za Beograd Centar polaze iz Prijepolja Teretna u 11.50 časova i iz Užica u 17.55 časova, saobraćaće do i od Lajkovca.\nZa putnike ovih vozova biće organizovan autobuski prevoz na relaciji Beograd Centar-Lajkovac-Beograd Centar.\nDana 23. i 24. decembra, voz koji iz Beograd Centra za Valjevo polazi u 4.00 časova, kao i voz koji iz Valjeva za Beograd Centar polazi u 6.00 časova, neće saobraćati.\nZa putnike ovih vozova biće organizovan autobuski prevoz na relaciji Beograd Centar-Valjevo-Beograd Centar.


Ivan Radovanović (35) iz Kosjerića, koji je u noći između nedelje i ponedeljka zaklao bivšu nevenčanu suprugu Jelenu Grbić (38), izjavio je prilikom saslušanja u policiji da se "ne seća da je počinio stravičan zločin."\nPrema saznanjima "Blica", ubica je ispričao da je pijan upao u Jeleninu kuću i da je došlo do svađe.\nŠupa u kojoj se krio ubica\nKobne detalje koji su usledeli zločinac navodno ne pamti jer mu je, kako je rekao, "pao mrak na oči" i jer je bio pijan.\nOn je najpre brutalno pretukao Jelenu, a onda sa sudopere dohvatio kuhinjski nož koji je nesrećnoj ženi više puta zario u vrat, i to sve pred očima trojice njenih sinova od kojih je jednog rodila u vanbračnoj vezi sa njim.\nPrema svedočenju dece, Radovanović je Jelenu ubio hladnokrvno, ne obazirući se na njihov plač.\nJelena mu rekla da ne želi da ga vidi"\nRadovanović je kazao da je tog dana bio na slavi kod jednog prijatelja i da je pio pivo i rakiju. Kada je otišao sa slave telefonom je pozvao Jelenu i rekao joj da će doći kod nje, ali mu je ona odgovorila da ne želi da ga vidi.\nOva drama je probudila trojicu dečaka koji su poskakali iz svojih kreveta. Najstariji, Dejan (18), pokušao je, ali nije uspeo da zaštiti majku. Posle zadobijenih udaraca u vrat Jelena je pala preko najstarijeg sina, a Radovanović je tada otišao iz kuće.\nIspod majke koja je još uvek davala znake života Dejan je uspeo da se izvuče i otrči u obližnji Dom zdravlja da zatraži pomoć. Kada se vratio sa ekipom Hitne pomoći ona je već bila mrtva.\nSledećeg čega se seća zločinac, barem prema datom iskazu, je da se krvav probudio u šupi Jeleninog prvog komšije u kojoj se skrivao do ponedeljka popodne.\nJelena, koja je sa sinovima stanovala u kući svog prvog muža Milijana Grbića, i koja je preživljavala od socijalnih davanja, pričaju njeni rođaci, planirala je da ovih dana renovira dom za šta je teškom mukom skupila novac.\nDeca sklonjena kod strica, u dvorištu ostao samo pas\nOd ponedeljka ujutro kada je završen uviđaj, u pustom dvorištu nalazi se samo Jelenin pas koji nikome ne dozvoljava da se približi kući. Od kobnog događaja u kuću nisu dolazili njeni sinovi koji su smešteni kod strica, a o kojima je brigu preuzeo Centar za socijalni rad u Kosjeriću.\nZbog krivičnog dela teško ubistvo koje mu se stavlja na teret, pred sudijom za prethodni postupak Višeg suda u Užicu Ivanu Radovanoviću juče je određen pritvor.


Naslovne strane za utorak, 6. april 2021. godine\nBeta 6. aprila 2021. 08:00\nBeogradski dnevnici na naslovnim stranama za utorak 6. april 2021. godine pišu o vakcinama, vitaminima za penzionere i političkim temama.\nALO – „Veljini ljudi ubijali iz dosade“, o kriminalnoj grupi Veljka Belivuka.\nBLIC – O suzbijanju epidemije korona virusa u Srbiji „Ako se vakcinišemo za dva meseca od mera ostaju samo maske“. List piše i o uslovima života i standardu „Beograd tek peti najskuplji grad u Srbiji“.\nVEČERNJE NOVOSTI – List najavljuje početak proizvodnje vakcina u Srbiji „Sputnjik V iz Torlaka 20. aprila“. Akademik Matija Bećković piše „Hrvatska će pre nas zaštititi ćirilicu“.\nDANAS – O nabavci suplemenata koja je sprovedena po hitnoj proceduri i bez javne nabavke list piše „Penzionerima vitamini, a Vučiću ‘lek’ za pamćenje“. O seriji „Porodica“ govori karikaturista Predag Koraksić Koraks: „Miloševićevo i ovo vreme skoro u dlaku isto“.\nINFORMER – List piše o posledicama infekcije korona virusom „Korona ubija i posle korone“. O utakmici Crvene zvezde i Partizana „Derbi za titulu“.\nKURIR – Pod naslovom „Slobodna“, list piše da je ukinuta poternica za Marijom Milošević, ćerkom nekadašnjeg predsednika SRJ Slobodana Miloševića.\nPOLITIKA – Povodom 80 godina od početka Drugog svetskog rata u Jugoslaviji „Hitlerova odmazda za nepokorne Srbe“. Uz fotografiju Dragana Djilasa i Vuka Jeremića naslov „Vrednosna razmimoilaženja ili ‘vetrovi razdora’ u opoziciji“.\nSRPSKI TELEGRAF – O korona virusu i posledicama „Umire samo ko nije vakcinisan“.


Dm inkubator unaprediće proizvode 20 srpskih kompanija hrane i kozmetike - Ekonomija - Dnevni list Danas\nPočetna » Ekonomija » Dm inkubator unaprediće proizvode 20 srpskih kompanija hrane i kozmetike\n0Piše: Beta 31. januara 2019. 14.39\nOna je na konferenciji za novinare u Beogradu kazala da tu inicijativu pokreće kompanija dm-drogerije markt, u partnerstvu sa RAS-om, Projektom za konkurentnu privredu (USAID), Nacionalnim udruženjem za razvoj organske proizvodnje Srbija Organika (Serbia Organica) i Fakultetom primenjenih umetnosti.\n„Ovo je jedinstvena prilika za inovativne srpske proizvode da se kroz dm predstave na domaćem, a potencijalno i na zahtevnim inostranim tržištima“, ocenila je Žegarac.\nPo njenim rečima, privatno, javno i donatorsko partnerstvo može da pomogne proizvođačima da unaprede svoje proizvode, odnosno dizajn i redizajn njihovog pakovanja, kvalitet ili tehnička svojstva.\n„Veoma je značajna činjenica što je kompanija dm, kao jedan od vodećih evropskih trgovinskih lanaca prepoznala značaj koji mala privreda može doneti ekonomskom razvoju Srbije“, rekla je Žegarac.\nRadoje Krajišnik iz kompanije dm u Srbiji rekao je da je na javni konkurs za uključenje u „dm inkubator“ bilo prijavljeno 704 proizvoda.\n„Polaznicima inkubatora koji posle tromesečne obuke prođu finalnu selekciju, dm će obezbediti marketinšku podršku, kao i mesto na policama u više od 90 dm-drogerija u Srbiji“, kazao je Krajišnik.\nDirektor USAID-a Aleksandar Pavlović ocenio je da je „dm inkubator“ jedinstven program koji je usmeren na razvoj prehrambenih proizvoda u Srbiji.\n„Ogroman je potencijal razvoja ovakvih inkubatora kao biznis modela za podršku startapovima i malim i srednjim preduzećima, kao i većeg uključivanja mladih u industriju hrane i kozmetike“, ukazao je on.\nTamara Panić sa Fakulteta primenjenih umetnosti rekla je da će u okviru inicijative „dm inkubator“ studenti tog fakulteta doprineti uspehu domaćih proizvoda kroz kreiranje novih vizuelnih identiteta tih proizvoda.\n„Ovaj projekat na dobar način ilustrije važnost saradnje interdisciplinarnih timova u razvijanju dobrog preduzetništva“, kazala je Panić.\nDomaći proizvodjači koji su izabrani da učestvuju u „dm inkubatoru“ će do 30. aprila moći da unapređuju svoje proizvode kako bi bili spremni za izlazak na tržište, a posle toga biće odabrani finalisti koji će proizvode plasirati na policama dm-drogerija u Srbiji.\ndm inkubator, razvoj, razvojna agencija srbijeSrbija\nZa dm inkubator nagrada PKS „Đorđe Vajfert“